ועדת העלייה, הקליטה והתפוצות, כנסת 23, פרוטוקול מספר 65, 2020-10-21 09:28

דוד ביטן: בוקר טוב.

דוד ביטן: אני פותח את ישיבת ועדת העלייה, הקליטה והתפוצות.

דוד ביטן: על סדר היום היערכות משרדי הממשלה להעלאתם לישראל של הממתינים במחנות באדיס-אבבה ובגונדר - החלטת ממשלה מס' 429.

דוד ביטן: הכוונה להעלאת 2,000 ממתינים לישראל עד ינואר 2021.

דוד ביטן: אנחנו בלוח זמנים קצר.

דוד ביטן: אני קודם כל רוצה להודות על שיתוף הפעולה של שרת הקליטה שעשתה לילות כימים לממש את החלטת הממשלה הזאת ואני גם עזרתי וסייעתי לה, וגם סגן השר יברקן סייע, אבל ברור שהחלטת ממשלה כזאת, אחרי לחץ שהפעילה השרה, אני חושב משמעותי.

דוד ביטן: זה לא מספיק מכיוון הוועדה בזמנו קיבלה החלטה שצריך להעלות במהירות את כל 7,000 האנשים על מנת לסגור ולהרוס את המחנות האלה.

דוד ביטן: זה לא יסתיים, אם לא יעשו זאת.

דוד ביטן: בגלל שיקולים תקציביים בעיקר, כל פעם נותנים נתח ואז שוב המחנה מתמלא.

דוד ביטן: הגיע הזמן שיקבלו החלטה אחת, יסיימו את העניין במהירות והמחנות האלה ייסגרו.

דוד ביטן: כאמור, נושא הדיון הוא היערכות לקראת העלייה.

דוד ביטן: מבחינת הסוכנות היהודית, אני מבין שהסוכנות היהודית היא זו שקובעת מי יעלה.

שלומית אבינח: רשות האוכלוסין.

שי פלבר: רשות ההגירה והאוכלוסין.

דוד ביטן: הם קובעים מי יעלה?

שי פלבר: כן.

שי פלבר: באתיופיה ההחלטה היא של רשות ההגירה והאוכלוסין.

שי פלבר: אנחנו מבצעים את ההעלאה.

דוד ביטן: איך הם קובעים מי כן ומי לא?

שלומית אבינח: תשאל אותם.

שי פלבר: אנחנו מבצעים את העלייה בפועל מאתיופיה, כל הטיפול, הטיסות וההכנה אבל קביעת הקריטריונים וראיון המשפחות באחריות רשות ההגירה והאוכלוסין.

דוד ביטן: למשרד העלייה והקליטה אין כל קשר לזה?

שי פלבר: לא.

דוד ביטן: הם לא הגוף המקצועי.

דוד ביטן: הם רק צריכים לחתום על האשרה.

שלומית אבינח: זאת החלטת הממשלה.

שי פלבר: באתיופיה, בגלל שזאת לא כניסה על פי חוק השבות.

דוד ביטן: הבנתי, אבל מישהו צריך לתת לרשות ההגירה את שמות האנשים.

דוד ביטן: עם כל הכבוד הם לא מכירים שם את האנשים.

שי פלבר: יש רשימה.

דוד ביטן: אני יודע שלסוכנות יש איזושהי רשימה.

שי פלבר: יש רשימה והיא במשרד הפנים.

דוד ביטן: אבל אתם הרכבתם אותה.

שי פלבר: לא.

שי פלבר: אלה לא רשימות שאנחנו הרכבנו.

שי פלבר: אלה רשימות שהורכבו בעבר על ידי כלל הארגונים, כל ידי הקייסים, על ידי יוצאי אתיופיה והרשימות במשרד הפנים.

דוד ביטן: אתה מכיר את הרשימה הזאת?

שי פלבר: לא.

שי פלבר: אנחנו לא עוסקים בה באופן ישיר.

דוד ביטן: מי מכיר את הרשימה הזאת?

דוד ביטן: הוועדה מקבלת פניות רבות ממשפחות של אנשים שנמצאים בגונדר ובאדיס אבבה וזה לא התפקיד שלנו עכשיו לבדוק למה האדם עולה או כן עולה.

דוד ביטן: מישהו צריך לעשות את העבודה הזאת.

דוד ביטן: רשות ההגירה, עם כל הכבוד, אני לא יודע אם יש לה את היכולת המקצועית לעשות את זה.

שי פלבר: הם עשו זאת גם בעבר.

שי פלבר: זאת לא פעם ראשונה.

דוד ביטן: הייתה גם בקשה של סגן השר יברקן לגבי העניין הספציפי הזה של מי עולה ומי לא עולה.

דוד ביטן: בגדול נשאלת השאלה לגבי הרשימות, מי עולה או לא עולה.

דוד ביטן: הדבר השני הוא האם רשות האוכלוסין יכולה לעמוד – לא רק רשות האוכלוסין אלא כל הגורמים המתכללים את העלייה הזאת – בהחלטת הממשלה, שאנשים יעלו עד ינואר 2021.

דוד ביטן: אנחנו מדברים כאן על בסך הכול חודש וחצי.

דוד ביטן: חשוב גם לדעת מי יטפל בבקשות של המשפחות בארץ שמעוניינות לברר ולוודא האם קרוביהן ברשימת העולים ואם לא, למה הם לא ברשימת העולים.

דוד ביטן: מישהו צריך לעשות את העבודה הזאת.

דוד ביטן: צריך למנות אדם או מטעם משרד הקליטה או מטעם רשות האוכלוסין או מטעם משרד ראש הממשלה או מטעם הסוכנות שיהיה בקשר עם המשפחות.

דוד ביטן: אתם לא יכולים להשאיר את זה באוויר.

דוד ביטן: אנחנו לא פוליטברו שיש אדם אחד שקובע וזהו.

דוד ביטן: השאלה גם מתי תפורסם הרשימה הזאת, שגם את זה חשוב לדעת.

דוד ביטן: שלא תפורסם ברגע האחרון כך שאנשים יוכלו לפנות ולברר.

דוד ביטן: דבר חשוב לא פחות – וזה לא קשור לרשות האוכלוסין – איך קולטים אותם בארץ.

דוד ביטן: אנשים יבואו, יבואו 2,000 אנשים בבת אחת והשאלה היא לאן הם יבואו, מי מטפל בהם, מי קולט אותם ואיך קולטים אותם.

שי פלבר: אני אשמח להתייחס לזה בהמשך.

דוד ביטן: בסדר.

דוד ביטן: אני רוצה לעבור לרשות האוכלוסין.

דוד ביטן: בבקשה.

יואל ליפובצקי: בוקר טוב.

יואל ליפובצקי: אני אשמח שתפתחו את המיקרופונים גם למיכל יוספוב ולדסי צנגן, היועצת המשפטית שלנו.

דוד ביטן: שמעת את תחילת הדיון?

יואל ליפובצקי: כן.

דוד ביטן: אם תוכל להשיב לנו על השאלות האלה, אנחנו נשמח.

יואל ליפובצקי: יש רשימות על פי כל החלטות הממשלה שעד עכשיו עסקו בהן, וגם כאן אחד הקריטריונים שנקבע בהחלטת הממשלה, אלה אותן רשימות.

יואל ליפובצקי: התחלנו כבר בבדיקה.

יואל ליפובצקי: הקמנו אצלנו צוות של כמה עובדים יוצאי אתיופיה שיכולים לקרוא את המסמכים ואת הבקשות והם יודעים לעשות את הבדיקות כמו שעשינו בכל החלטות הממשלה הקודמות.

יואל ליפובצקי: נכון מה נאמר על ידי נציג הסוכנות.

יואל ליפובצקי: אין כאן קשר לחוק השבות ולכן לא הם אלה שבודקים.

יואל ליפובצקי: הסוכנות בכל העולם בודקת לפי חוק השבות, חוץ מחבר העמים, שם בודקת נתיב, ובאתיופיה, בגלל שאלה החלטות ממשלה על פי חוק כניסה ולא לפי חוק השבות, הסוכנות בסוף היא זו שמביאה לארץ את מי שעומד בקריטריונים שהממשלה קבעה.

יואל ליפובצקי: כפי שאמרתי, התחלנו כבר לבדוק.

יואל ליפובצקי: כידוע לכם ההחלטה התקבלה רק לפני שבוע.

יואל ליפובצקי: כפי שציין היושב ראש, הזמנים אכן מאוד מאתגרים.

יואל ליפובצקי: אין לנו הרבה זמן ואנחנו עושים כמיטב יכולתנו ונעשה כמיטב יכולתנו, כמה שיותר מהר ליישם את ההחלטה.

יואל ליפובצקי: אנחנו מתוכננים בעוד כשבועיים, לאחר שיהיה לנו מצבור של כמה משפחות, להטיס שני עובדים מהצוות לגונדר ואדיס והם יתחילו את השלב השני כאשר אחרי שנבחנו המשפחות ונמצאו כמה משפחות שעומדות בקריטריונים, הם יבצעו את הראיונות למשפחות בשטח.

יואל ליפובצקי: אנחנו נעשה את זה במתקני הסוכנות שעוזרת לנו בכל העניין הלוגיסטי שם ונקווה שנצליח להביא כמה שיותר מהר.

דוד ביטן: אני מבין שיש כבר רשימה מוכנה של ה-2,000 האנשים האלה.

יואל ליפובצקי: לא.

יואל ליפובצקי: יש רשימה שקיבלנו מהקהילות לפני כמה שנים טובות.

יואל ליפובצקי: הרב ולדמן, אם אתה מכיר אותו, גם ריכז את זה.

דוד ביטן: מכיר.

יואל ליפובצקי: כל פעם שהממשלה מחליטה החלטה חדשה וקריטריונים מן הסתם חדשים, כי אנחנו אף פעם לא יודעים על איזה קריטריונים הממשלה תחליט בעתיד, אנחנו בודקים מי הראשון שהגיש את הבקשות.

יואל ליפובצקי: קודם כל רואים הוא נמצא ברשימה הגדולה, שזה אחד הקריטריונים שהממשלה קבעה לנו, ואחר כך ממשיכים לשאר הקריטריונים.

יואל ליפובצקי: מבחינת פרסום הזכאים, לפי חוק הגנת הפרטיות אנחנו מנועים לעשות זאת.

יואל ליפובצקי: אנחנו לא יכולים לפרסם עכשיו שמות של אנשים, מי זכאי ומי לא זכאי, אבל אנחנו עוברים על הרשימות כאשר כך נהגנו גם בכל החלטות הממשלה הקודמות.

דוד ביטן: מה שייך חוק הגנת הפרטיות?

יואל ליפובצקי: אתה לא יכול לפרסם שמות של אנשים אם הם זכאים או לא.

דוד ביטן: המשפחות צריכות לדעת אם הם עולים או לא עולים.

דוד ביטן: מתי הן ידעו?

דוד ביטן: זה מבצע צבאי?

יואל ליפובצקי: לא.

יואל ליפובצקי: אנחנו מודיעים להם.

יואל ליפובצקי: אנחנו מזמינים אותם לראיונות.

דוד ביטן: המשפחות שלהם צריכות לדעת.

יואל ליפובצקי: ככל שהם עומדים בקריטריונים, אנחנו מאשרים אותם ומודיעים לסוכנות ולמשפחות ואז הם מתחילים את כל התהליך של החיסונים, של הדרכון, תעודת מעבר מהשלטונות האתיופיים וכולי.

דוד ביטן: אני לא חושב שיש כאן עניין לחוק הגנת הפרטיות.

דוד ביטן: אני מאוד מצטער.

דוד ביטן: אנשים צריכים לדעת מראש אם הם ברשימה.

דוד ביטן: המשפחות שלהם יכולות או לערער או לפנות.

דוד ביטן: איך הם ידעו?

דוד ביטן: אני לא יודע מה הקשר כאן להגנת הפרטיות.

דוד ביטן: הם גם לא אזרחי ישראל ואני לא יודע אם החוק חל עליהם.

דוד ביטן: חוק הגנת הפרטיות חל גם על אנשים שהם לא אזרחי המדינה?

דוד ביטן: יש כאן אינטרס לאפשר שקיפות מלאה.

דוד ביטן: אני רוצה לדעת.

דוד ביטן: יש לכם אדם שמטפל בתלונות?

יואל ליפובצקי: כן.

יואל ליפובצקי: יש לנו אדם באגף שמטפל בכל הנושא של יישום החלטת הממשלה.

יואל ליפובצקי: יש לנו עובדים שבשגרה נותנים תשובות לכל מי שפונה, וכמו שציינת מגיעות הרבה פניות מבני המשפחות כאן.

יואל ליפובצקי: העובדים האלה הם אותם עובדים שעסוקים ביישום החלטת הממשלה.

יואל ליפובצקי: אנחנו רוצים לעבור על כמה שיותר אנשים ברשימה ולא לעכב חודש וחצי עליו דיברת בגלל מתן תשובות.

יואל ליפובצקי: נענה לכולם, אבל רק אחרי שנתחיל ביישום החלטת הממשלה שמחייבת אותנו.

דוד ביטן: אתם מתכוונים לדון בבקשות רק אחרי שתעלו את האנשים?

דוד ביטן: אני לא מבין את זה.

דוד ביטן: אתם פרסמתם באינטרנט דרך לפנות אליכם?

יואל ליפובצקי: לא.

יואל ליפובצקי: כפי שאמרתי, אנחנו עוברים מהראשון שהגיש לבא אחריו.

יואל ליפובצקי: זה שמישהו יפנה אלינו ויגיד שזה קרו במשפחה שלי, טפלו בו לפני כל האחרים - ברור לך שלא נעבוד בצורה כזאת לפי מי שפונה אלינו.

דוד ביטן: אני לא אומר את זה.

יואל ליפובצקי: אנחנו עובדים באופן הכי שקוף שיכול להיות, הכי הוגן שיכול להיות, לפי הרשימות.

יואל ליפובצקי: מי שהוגש ראשון, הוא זה שייבדק ראשון עד שנגיע ל-2,00.

יואל ליפובצקי: אנחנו לא ניקח מישהו לפי לחץ כזה או אחר שניתן לזה או אחר קדימות על האחרים כי זה לא הוגן ואין שום סיבה לעשות כך.

דוד ביטן: אני מסכים אתך אבל צריך להיות מישהו שיקלוט את הבקשות ייתן תשובות.

דוד ביטן: אם הם לא יודעים למי לפנות, הם פונים או לחברי הכנסת או לוועדה ואני לא חושבת שזאת העובדה שלנו לטפל בעניין הזה.

יואל ליפובצקי: צודק.

יואל ליפובצקי: זאת לא עבודה שלכם.

יואל ליפובצקי: הם פונים אלינו בהמוניהם, אני בטוח שהרבה יותר מאשר אליכם חברי הכנסת.

דוד ביטן: אבל אין למי לפנות.

דוד ביטן: הם אומרים שאף אחד לא עונה להם.

דוד ביטן: אנשים צריכים קודם כל לדעת אם הם ברשימה או לא.

דוד ביטן: זה דבר ראשון ואתם צריכים לפתור בעניין הזה את הגנת הפרטיות כי השקיפות כאן היא מאוד חשובה.

דוד ביטן: אתם צריכים לפרסם למי לפנות.

דוד ביטן: שימו שני פקידים שזה התפקיד שלהם.

דוד ביטן: יש עכשיו מבצע לחודש וחצי, אז תעבו את כוח האדם שמטפל בזה ותפרסמו.

דוד ביטן: ברור שהמשפחות יש להן אינטרס להעלות את הקרובים שלהם אבל אתם צריכים לומר להם שהוא לא יכול לעלות מכיוון שהוא יושב שם מעט זמן, מכיוון שהוא לא ברשימה, מכיוון שהוא לא הגיש בקשה וכולי.

דוד ביטן: אבל מישהו צריך להשיב להם.

יואל ליפובצקי: מה שאתה אומר זה שמי שפונה, אנחנו נבדוק אותו עכשיו מיידית ונאמר לו אם הוא עומד או לא ואני עכשיו מפלה את המתלונן או את הפונה על האחרים.

יואל ליפובצקי: מי שהגיש ראשון, אני בודק אותו.

יואל ליפובצקי: אני לא בודק לפי מי שפונה אלי.

יואל ליפובצקי: אני לא עוצר הכול, אני קודם כל מטפל בו, אומר לו כן או לא ואז עובר לאחרים.

יואל ליפובצקי: לא נוכל לעבוד בסדר עבודה כזה.

אורית צגאי: מה עם התלונות שמגיעות?

אורית צגאי: אנשים שלא אמורים להיות ברשימות נמצאים שם.

דוד ביטן: אני לא רוצה להגיד לך איך לעבוד אבל אתה צריך לפתור את הבעיה הזאת.

דוד ביטן: אני לא אומר לך עזוב את הכול וטפל עכשיו בבן אדם שפונה, אבל צריכה להיות איזושהי יכולת לתת תשובה, אפילו אם זו תשובה כללית, כדי להוריד את המתיחות הזאת כי אנשים חושבים שעושים כאן איזושהי אפליה ולוקחים את מי שרוצים ומשאירים את מי שרוצים.

דוד ביטן: זה דבר שצריך להיפתר.

דוד ביטן: אתה יודע שבקהילה האתיופית יש להם איזושהי הרגשה של אפליה וזה סתם יעורר אנטיגוניזם נגד הממשלה ונגד הטיפול.

דוד ביטן: אחרי שכבר אנחנו מעלים את האנשים, עוד באים אלינו בטענות למה מעלים את אלה ולא את אלה.

דוד ביטן: או שתפרסמו איך קיבלתם את ההחלטות כי אתם לא יכולים להשאיר את זה באוויר.

דוד ביטן: זה לא מבצע חשאי שמעלים אנשים ממדינה שלא רוצים שידעו שמעלים ממנה.

דוד ביטן: אתם צריכים לטפל בזה.

דוד ביטן: אני לא רוצה לומר לכם איך לעשות את זה.

דוד ביטן: זה התפקיד שלכם אבל זה דבר שאתה חייב למצוא לו פתרון.

דסטה גדי יברקן: אדוני היושב ראש, אני מודה לך.

דוד ביטן: תציג את עצמך.

דסטה גדי יברקן: סגן השר לביטחון הפנים והממונה על שילוב יוצאי אתיופיה שאינם עולים חדשים, מבלי להיכנס לטריטוריה של משרדים אחרים.

דסטה גדי יברקן: הנושא הזה הוא כל כך חשוב לדיון ולכן ביקשתי ממך לקיים את הדיון הזה.

דוד ביטן: זה בין השאר.

דוד ביטן: דנים גם בזה וגם בדברים אחרים.

דסטה גדי יברקן: כן.

דסטה גדי יברקן: כדי שתבין את כל בעיות המשפחות שנמצאות כאן המשפחות שמחכות שם.

דסטה גדי יברקן: זו הזדמנות טובה לומר תודה לאחד האנשים שפעל כמעט 30 שנים, דוקטור אברהם נגוסה, יועץ ראש הממשלה.

דוד ביטן: כל הזמן הוא פעל.

דוד ביטן: אני הייתי שם את נגוסה שישב ברשות האוכלוסין ותאמין לי שהוא יענה תשובות ויבדוק.

דוד ביטן: הוא מכיר את כל האנשים שנמצאים שם.

דסטה גדי יברקן: כן.

דסטה גדי יברקן: ממש.

דסטה גדי יברקן: אני רוצה לומר תודה לעובדים של משרד הפנים שעושים עבודה בחלקה נפלאה.

דסטה גדי יברקן: גם הסוכנות היהודית שנמצאת באתיופיה והנציג שלהם מדנה.

דסטה גדי יברקן: שני נציגים, עובדים של משרד הפנים, שלפני כמה חדשים נשלחו מיידית וכמעט תוך 48 שעות הקימו של חמ"ל והתחילו לראיין אנשים.

דסטה גדי יברקן: אני רוצה לומר להם תודה.

דסטה גדי יברקן: הם עשו עבודה סיזיפית ואנשים אפילו לא יודעים איזו עבודה קשה הם עשו.

דוד ביטן: אני עושה הפסקה קלה בדיון הוועדה.

דוד ביטן: אתמול הודיעו לי שטיק-טוק, בעקבות הדיון בוועדה, האיצה את התהליכים שהם התכוונו לעשות גם בנושא האנטישמיות וגם בנושא השואה.

דוד ביטן: כל הכבוד להם.

דוד ביטן: הם בתוך העניין והם מפרסמים קריטריונים בעניין הזה.

דוד ביטן: הנושא עם טיק-טוק - וראינו גם עם פייסבוק - מתקדם יפה מאוד.

דסטה גדי יברקן: בשורה חשובה.

דסטה גדי יברקן: לגופו של עניין.

דסטה גדי יברקן: התקבלה עכשיו החלטת ממשלה, בהמשך להחלטת ממשלה משנת 2015, להשלים את 8,000-7,000 אנשים שהממשלה קיבלה לגביהם החלטה.

דסטה גדי יברקן: הבקשה שלי מהממשלה הייתה מאוד ברורה, להעלות את כולם בבת אחת אבל מאחר ואי אפשר, חילקנו לשניים.

דוד ביטן: עשיתם טעות.

דסטה גדי יברקן: נכון.

דסטה גדי יברקן: בעיניי זו הייתה טעות כאשר מחלקים לקפסולות.

דסטה גדי יברקן: היה צריך לסיים את העלייה בבת אחת ולהפעיל באתיופיה את חוק השבות כפי שקורה בכל מדינה אחרת בעולם.

דוד ביטן: לא, אי אפשר להפעיל את חוק השבות.

דסטה גדי יברקן: למה לא?

דוד ביטן: כי לא יתקנו עכשיו את חוק השבות בשביל האתיופים.

דסטה גדי יברקן: אני מדבר כל כך שאחרי שה-8,000 עולים, השערים לא ייסגרו.

דוד ביטן: חוק השבות חל על כל היהודים בעולם.

דוד ביטן: לא צריך לתקן ולא צריך להגיד לאתיופים שחוק השבות חל עליהם.

דסטה גדי יברקן: אני מתייחס לעלייה הזאת.

דסטה גדי יברקן: כיוון שחוק השבות לא חל באתיופיה, הסוכנות לא יכולה לפעול שם.

דסטה גדי יברקן: אם חוק השבות יחול באתיופיה, הסוכנות מחר בבוקר פותחת שם סניף.

דוד ביטן: הוא חל באתיופיה אבל אין שם היום יהודים שחוק השבות חל עליהם.

דסטה גדי יברקן: בטח שיש.

דוד ביטן: תביא.

דוד ביטן: הם יבדקו את זה.

דסטה גדי יברקן: כל העלייה של הקהילה הזאת, מהתחלה ועד היום, נעשתה עקום.

דסטה גדי יברקן: זה מראה שמעולם ממשלת ישראל לדורותיהם, גם בשנות ה-60, 70, 80, 90 לא התכוונו להעלות את העלייה הזאת ולכן העלייה נמשכת כפי שהיא נמשכת, בניגוד לכל מדינה אחרת בעולם.

דוד ביטן: מה זה לא התכוונו?

דוד ביטן: עלו מעל 120,000 אנשים.

דסטה גדי יברקן: בכוח כי צעדנו ברגל.

דוד ביטן: לא, אני לא מסכים אתך.

דסטה גדי יברקן: מדינת ישראל דפקה בדלת ואמרה שהיום אתם עולים לארץ?

דסטה גדי יברקן: לא.

דסטה גדי יברקן: ההורים שלי עשו מסע ברגל כדי שנגיע לכאן.

דוד ביטן: זה היה בהתחלה.

דסטה גדי יברקן: מה זה בהתחלה?

דסטה גדי יברקן: למה אני צריך לעשות את הדבר הזה?

דוד ביטן: אתה סוטה מהדיון.

דסטה גדי יברקן: לא, לא סוטה.

דוד ביטן: אני לא רוצה לנהל דיון עקרוני על העניין הזה.

דוד ביטן: יש לנו היום משימה והמשימה היא להעלות 2,000 אנשים וצריך לעשות את זה תוך חודש וחצי.

דסטה גדי יברקן: חשוב להבין שזה סימפטום.

דוד ביטן: זאת המשימה וזה לא פשוט.

דסטה גדי יברקן: לא נכון.

דסטה גדי יברקן: אני מתעקש.

דסטה גדי יברקן: מה שקורה כאן זה סימפטום של מה שקרה במהלך 40 השנים האחרונות.

דוד ביטן: סימפטום למה?

דסטה גדי יברקן: סימפטום לכך שמעולם לא עסקו בעלייה של ביתא ישראל כפי שצריך לעסוק בעלייה ציונית מכל מדינה אחרת בעולם.

דסטה גדי יברקן: נקודה.

דסטה גדי יברקן: זה הסימפטום.

דסטה גדי יברקן: אלה תופעות הלוואי.

דוד ביטן: אני לא חושב כך.

דסטה גדי יברקן: אני רוצה התמקד לגופו של עניין.

דוד ביטן: בוא נתמקד בעניין.

דוד ביטן: נעזוב לרגע את העניינים האחרים.

דסטה גדי יברקן: כדי להבין מה קורה צריך לדעת מה קרה בהתחלה.

דסטה גדי יברקן: לכן אני כאן בכנסת, כדי להבהיר את הדברים האלה אבל תרשה לי לסיים את דבריי.

דסטה גדי יברקן: החלטת הממשלה לגבי 2,000 האנשים האלה היא שהם צריכים לעלות.

דסטה גדי יברקן: עכשיו יש כאן טענה.

דסטה גדי יברקן: קודם כל, מי מכין את הרשימות?

דוד ביטן: אומרים שהרשימות מוכנות.

דסטה גדי יברקן: ראשית, מי מחליט מי נכנס מתוך הרשימה?

דסטה גדי יברקן: שנית, יש מחוזות באתיופיה, באזור טיגרי למשל שאנשים לא נכנסו לרשימה.

דסטה גדי יברקן: למה?

דסטה גדי יברקן: אזור טיגרי, אזור גדול מאוד שהראשונים שעלו לארץ בשנות ה-70 עלו משם.

דוד ביטן: עזוב.

דוד ביטן: אני מצטער.

דוד ביטן: אתה סגן שר.

דוד ביטן: החלטת הממשלה היא להעלות מתוך המחנות.

דוד ביטן: אני לא יודע על מה אתה מדבר.

דסטה גדי יברקן: אני לא מדבר על זה.

דסטה גדי יברקן: הם בתוך המחנות.

דוד ביטן: אתה סוטה מהדיון.

דסטה גדי יברקן: אני לא סוטה.

דוד ביטן: אתה רוצה עכשיו שיבדקו אנשים שהם לא במחנות?

דסטה גדי יברקן: לא.

דוד ביטן: המחנות יתמלאו שוב.

דוד ביטן: הסיפור הזה לעולם לא יסתיים.

דסטה גדי יברקן: אדוני היושב ראש, האנשים האלה הם בתוך המחנות.

דוד ביטן: אם הם במחנות, זה בסדר.

דסטה גדי יברקן: זה מה שאני אומר.

דסטה גדי יברקן: למה אנשים שבתוך המחנות יעקרו מהם קבוצות ויגידו לזה שהוא עולה והאחר לא עולה?

דוד ביטן: כי יש כבר רשימה.

דוד ביטן: תעצור.

דוד ביטן: נגוסה, מכיוון שאתה יועץ ראש הממשלה ומכיוון שאתה עושה בזה כל חייך ואני יודע שאתה מכיר את כל ה-7,000 אנשים, את השמות ואת ההרכב שלהם, אז תסביר לנו.

דוד ביטן: בשבילי אתה מומחה.

דוד ביטן: ה-2,000 אנשים האלה, איך הורכבה הרשימה?

דוד ביטן: האם הרשימה הייתה מוכנה מראש?

דוד ביטן: קריטריונים יש ואני מדבר על ביצוע הקריטריונים.

דוד ביטן: האם אתה שם את ידך על הרשימה ואומר שהכול בסדר.

דוד ביטן: יש לנו למשל תלונות לגבי מחוז טיגרין, קרוב ל-50 תלונות שקיבלנו.

דוד ביטן: אנשים אומרים שהם הוצאו מהרשימה או לא הוכנסו לרשימה מכל מיני שיקולים.

דסטה גדי יברקן: הורדו מהמטוס.

דסטה גדי יברקן: קנו להם כרטיס.

דסטה גדי יברקן: הגיעו לשדה התעופה.

דוד ביטן: יכול להיות.

דוד ביטן: אני לא מכיר את סוגי הזאת.

דוד ביטן: אני אמנם הייתי עם נגוסה במחנות אבל לא יותר מזה.

דוד ביטן: נגוסה, אני מבקש ממך, תתייחס לעניין הזה.

דוד ביטן: מבחינתי, אם אתה סומך על הרשימה – אני עוזב את זה.

דוד ביטן: אתה בשבילי האורים והתומים בעניין הזה.

אברהם נגוסה: אני מברך על קיום הדיון החשוב הזה.

אברהם נגוסה: אני חושב שבעקבות הדיונים הגענו היום לדבר על יישום החלטת הממשלה ולכן הדיון מאוד חשוב.

אברהם נגוסה: אני גם רוצה לברך את הסמנכ"ל החדש של משרד הקליטה, עורך דין דוד אבטה, ואני מאחל לו הצלחה בתפקיד.

אברהם נגוסה: ממשלת ישראל קיבלה החלטה להעלות 2,000 אנשים ותכלית ההחלטה היא לאחד את המשפחות בדרגה ראשונה.

דוד ביטן: זה כבר עשו בעליות הקודמות, לא?

אברהם נגוסה: כן.

אברהם נגוסה: לאחד עם הוריהם, בניהם ובנותיהם שעלו בעליות קודמות.

דוד ביטן: אם יש שם מישהו שנמצא כבר 10 שנים ואין לו קשר משפחתי, הוא לא יכול לעלות?

דסטה גדי יברקן: הוא לא יעלה.

אברהם נגוסה: אדוני היושב ראש, אני רוצה להסביר מהשורש.

אברהם נגוסה: אני אגיע לזה.

אברהם נגוסה: לכן איך קובעים את ה-2,000 האלה?

אברהם נגוסה: למיטב ידיעתי אין היום במשרד הפנים רשימה של 2,000 אנשים.

אברהם נגוסה: זה למיטב ידיעתי וגם לפי הניסיון שלי.

דוד ביטן: למה הוא אמר שיש?

אברהם נגוסה: אני אומר לך איך קובעים את ה-2,000 האלה.

אברהם נגוסה: לפי הקריטריון של החלטת הממשלה על בסיס של הרשימות הקיימות במשרד הפנים.

דוד ביטן: מי מתעסק עם השלמת הרשימה?

אברהם נגוסה: פקידי משרד הפנים יזמינו את המשפחות מהרשימה הפוטנציאלית ברשימות הקיימות.

אברהם נגוסה: בהחלטת הממשלה צוין בסעיף 3(ב) מי שמופיע ברשימות משנת 1999 והלאה.

דוד ביטן: מה עם מחוז טיגרין שהם באים בתלונות לגביו?

אברהם נגוסה: אם הם נמצאים באדיס ובגונדר במחנות ומופיעים ברשימות האלה מ-1999 והלאה.

דסטה גדי יברקן: לא.

דסטה גדי יברקן: הם הוצאו מהרשימות.

דסטה גדי יברקן: אתה יודע שהם לא ברשימות.

אברהם נגוסה: לא נתווכח.

דוד ביטן: הם במחנות?

דסטה גדי יברקן: הם במחנות.

דוד ביטן: יש להם קרובי משפחה בארץ?

דסטה גדי יברקן: כן.

דסטה גדי יברקן: אני עשיתי מפגש עם המשפחות שלהם בקריית גת.

אברהם נגוסה: תן לי להשלים את הדברים ואחר כך נדבר.

אברהם נגוסה: אני רוצה להסביר.

אברהם נגוסה: הרשימות ב-1999, עת ראש מינהל האוכלוסין, היה דוד אפרתי והיה הרב ולדמן, היה סקר שנקרא סקר אפרתי-ולדמן.

אברהם נגוסה: באותו זמן אנשים נרשמו.

אברהם נגוסה: אחרי כן היו כמה רשימות לגבי מי שנמצא במחנות בגונדר ובאדיס.

אברהם נגוסה: בנוסף, משרד הפנים הוציא קול קורא לאזרחי ישראל יוצאי אתיופיה שנמצאים כאן להגיש בקשות למשפחות שנשארו באתיופיה לפחות שלוש פעמים על פי החלטות הממשלה.

אברהם נגוסה: משרד הפנים הכין טופס בעברית ובאמהרית וכל משפחה שהמשפחה שלה נשארה באתיופיה, מילאה את הטופס והגישה את הבקשה.

אברהם נגוסה: הבקשות האלה נמצאות במשרד הפנים ולמשרד הפנים יש את הנתונים.

אברהם נגוסה: להרבה משפחות השיבו כשהנוסח היה: בקשתך התקבלה, אנא תמתין, נודיע לך על התקדמות הטיפול.

דוד ביטן: התלונות היחידות הן מהמחוז הזה?

דסטה גדי יברקן: לא.

אברהם נגוסה: אדוני היושב ראש, בוא נתמקד בהחלטת הממשלה.

אברהם נגוסה: אני אומר שהרשימות מורכבות מהרשימות של הקהילות באדיס ובגונדר ומהבקשות שמשפחות הגישו כאן על פי בקשת משרד הפנים.

דוד ביטן: אתה אומר שאין רשימה של 2,000 אנשים.

אברהם נגוסה: אין.

דוד ביטן: כמה אנשים יש ברשימה?

דוד ביטן: אולי נציג הסוכנות יודע.

אברהם נגוסה: מתוך הרשימות, לפי החלטות הממשלה, הם יקבעו.

אברהם נגוסה: מי קובע?

אברהם נגוסה: מינהל האוכלוסין.

דוד ביטן: אין בעיה.

דוד ביטן: הם מחויבים לעשות צדק.

דוד ביטן: אני סומך עליהם בעניין הזה.

אברהם נגוסה: אני רוצה להעלות בעיה אחת.

אברהם נגוסה: יש בעיה שתמיד רשות האוכלוסין וההגירה הולכת לפרשנות מחמירה של החלטות הממשלה.

דוד ביטן: מה זה חשוב?

דוד ביטן: הם צריכים להגיע ל-2,000 אנשים.

אברהם נגוסה: אני אומר לך.

אברהם נגוסה: אני רוצה לתת דוגמה.

אברהם נגוסה: התעוררה בעיה קשה מאז החלטות הממשלה.

אברהם נגוסה: בסעיף 3(א) כתוב הורה או הורים שעלו לישראל מכוח החלטות הממשלה הקודמות, הם יכולים להזמין את ילדיהם.

אברהם נגוסה: משרד הפנים אומר לכמה משפחות – וכבר היו אלי פניות של משפחות כאלה – שאם המשפחה הגיעה על פי חוק השבות כנכדים ליהודים, הדור הרביעי שלא היה זכאי לחוק השבות והשאירו אותו, עכשיו הוא לא יכול לבוא לפי ההחלטה הזאת.

דוד ביטן: למה?

אברהם נגוסה: כי הוא עלה על פי חוק השבות ולא לפי החלטות הממשלה.

דוד ביטן: מכיח החלטות ממשלה קודמות.

דוד ביטן: אני לא יודע מה כתוב שם.

אברהם נגוסה: בהחלטת הממשלה לא כתוב שמי שעלה לפי חוק השבות לא יכול להביא את הבנים והבנות שלו.

אברהם נגוסה: שנית, מאז 1993 לפי מסקנות ועדת סבן שאושרו על ידי הממשלה, עלו אנשים ושם כתוב בסעיף 4, 5 ו-6 גם חוק השבות וגם חוק הכניסה.

דוד ביטן: הבעיה של מינהל האוכלוסין היא שיש להם אפשרות רק 2,000 אנשים.

דוד ביטן: השאלה הנשאלת היא האם בפרשנות המחמירה הזאת, יש להם 2,000 אנשים.

אברהם נגוסה: אדוני, אני אסביר לך.

אברהם נגוסה: מאז התעוררה, אחרי מבצע שלמה, בעיה של הקהילה וועדת סבן הגדירה את זה שכקהילה הם לא זכאים על פי חוק השבות, אבל באופן פרטני הם יכולים.

דוד ביטן: זה לא משנה.

דוד ביטן: אז מישהו אחר לא יעלה.

אברהם נגוסה: מבחינה מספרית זה לא הרבה מדובר במשפחות בודדות.

דוד ביטן: אתה מכיר את חוק כלים שלובים?

דוד ביטן: זה לא משנה.

דוד ביטן: יש 2,000 אנשים.

דוד ביטן: היו 7,000 אנשים אם הם מפרשים כך, זה עולה, ואם הם מפרשים כך, זה לא עולה.

דוד ביטן: זאת אומרת, בגדול אתה לא יכול להעלות יותר מ-2,000 אנשם.

אברהם נגוסה: אני אומר לך שאם לא יעשו לפי קריטריונים של החלטות הממשלה, איך יגיעו ל-2,000 אנשים?

דוד ביטן: הם חייבים להעלות 2,000 אנשים.

אברהם נגוסה: הקביעה של 2,000 אנשים היא על פי מבחן הזכאות והחלטות הממשלה.

דסטה גדי יברקן: אני רוצה להשלים את מה שהתכוונתי לומר קודם.

דסטה גדי יברקן: לפני חודש היינו כאן וקיימנו דיון ואתה אדוני היושב ראש ואני היינו בדעה אחת, שצריך להעלות את כולם במכה אחת.

דוד ביטן: כן.

דסטה גדי יברקן: אבל הנה, אנחנו נתקלים בבעיות עליהן חשבנו.

דסטה גדי יברקן: אני רוצה להתמקד עכשיו ב-2,000.

דסטה גדי יברקן: בהחלטת הממשלה יש כ-8,000 אנשים – ואני אחמיר ואומר נניח 9,000 אנשים – ברשימות.

דסטה גדי יברקן: המטרה היא שמי שזכאי, יעלה לארץ ישראל.

דסטה גדי יברקן: יש שם אנשים שממתינים, שדוקטור אברהם מכיר אותם באופן אישי ואני פגשתי אותם מספר פעמים, כאלה שנמצאים שם 15 ו-20 שנים.

דסטה גדי יברקן: אם המטרה היא להעלות כפי שאמר נציג רשות האוכלוסין, כך שמי שנרשם ראשון, זכאי ונמצא ברשימה יעלה, למה עכשיו הקריטריון שרק מי שיש לו ילדים בין ה-2,000 יעלה?

דוד ביטן: את החלטת הממשלה.

דוד ביטן: היא לא החליטה לפי ותק אלא היא החליטה לפי קרבה.

אברהם נגוסה: גם ותק.

דוד ביטן: מי קודם למי, קודם כל הילדים ואחר כך הוותק?

אברהם נגוסה: אני רוצה להשלים את דבריי.

אברהם נגוסה: החלטת הממשלה 2015 סעיף 2 נותנת ארבעה מבחנים ואלה כל החלטות הממשלה, לאחר שהתקבלו, או כולל החלטה 429, ההחלטה הנוכחית, מתבססת על החלטת הממשלה 2015.

אברהם נגוסה: לכן נותנים קודם להורים.

דסטה גדי יברקן: ברשות

דסטה גדי יברקן: כם אני רוצה להשלים ברצף.

דסטה גדי יברקן: מקרים שקרו, אנשים שהיו ברשימות, הסוכנות קנתה להם כרטיס טיסה, בבשדה התעופה היו בין 40 ל-50 אנשים.

שלומית אבינח: לא היה מקום במטוס.

דסטה גדי יברקן: יש את הטיסה הבאה.

דסטה גדי יברקן: הורידו אותם מהמטוס.

דסטה גדי יברקן: הנושא הזה של יהודים שהמשפחות שלהם כאן

דסטה גדי יברקן: בארץ, שבאו ממחוז טיגרי, נמצאים במחנות גם באדיס וגם בגונדר לא נכנסו לרשימות.

דסטה גדי יברקן: למה?

דסטה גדי יברקן: זו שאלה שצריך לדבר עליה ואולי לא עכשיו.

דסטה גדי יברקן: משרד הפנים.

דסטה גדי יברקן: אני אשמח שהוא ייתן לנו את מספר הטלפון שהוא אומר לציבור להתקשר אליו כדי לקבל תשובה.

דסטה גדי יברקן: אתם יודעים שזה לא נכון וזה לא קיים.

דסטה גדי יברקן: הוועדה מקבלת אין ספור פניות.

דסטה גדי יברקן: אני ללשכה שלי מקבל מאות פניות.

שלומית אבינח: מה לעשות עם הפניות?

דוד ביטן: אנחנו צריכים לפנות אליהם?

דסטה גדי יברקן: פעם היה דסק יוצאי אתיופיה במשרד הפנים.

דסטה גדי יברקן: למה הדסק הזה לא עובד?

דסטה גדי יברקן: אני יודע שיש אנשים מהקהילה שעובדים שם ובשעת הצורך, בצו 8, משרד הפנים יודע להפעיל אותם היטב והם עושים עבודה של יחידת קומנדו.

דוד ביטן: מה הם יענו להם?

דסטה גדי יברקן: ממשלה הכינה תשובה.

דוד ביטן: הבעיה שאלה רק 2,000 אנשים.

דוד ביטן: אני רוצה שתעלי את רשות האוכלוסין.

דסטה גדי יברקן: אנחנו צריכים לוודא שה-2,000 האלה יירשמו מתוך הרשימות של 7,500, אלה שנמצאים ברשימה.

דסטה גדי יברקן: האנשים האלה, צריכים לעדכן את המשפחות שלהם כי יש כאן חשש לא מבוטל שאנשים שלא היו ברשימות כן עולים.

דסטה גדי יברקן: אני לא יודע אם זה נכון או לא נכון אבל זאת תחושה של אנשים.

דסטה גדי יברקן: השאלה היא איך יקרה שמי ברשימה כן יעלה ואיך הגענו למצב כזה.

דוד ביטן: קחו בחשבון שיש רק 2,000 אנשים.

דסטה גדי יברקן: 2,000 מתוך 7,500 אנשים.

דוד ביטן: לא יודע.

דוד ביטן: יש 2,000 אנשים ולכן מישהו מתוך ה-7,000 לא יעלה.

דסטה גדי יברקן: יש 7,000 או 8,000 אנשים.

דסטה גדי יברקן: מתוך ה-8,000 האלה צריכים לבחור 2,000.

דסטה גדי יברקן: השאלה איך בוחרים אותם.

דוד ביטן: לא נוכל לנהל את הדיון הזה באופן הזה אם נתחיל להיכנס לפרטי העניין.

דוד ביטן: התפקיד שלנו הוא לפקח על הממשלה.

דוד ביטן: יש החלטת ממשלה, החלטה מאוד מהירה, שצריכים להעלות את כולם תוך חודש וחצי.

דוד ביטן: אני יודע, זאת עבודה מאוד קשה.

דוד ביטן: אני לא רוצה להערים עליך קשיים.

דוד ביטן: יחד עם זאת אנחנו צריכים שקיפות גם בביצוע הדבר הזה והכי חשוב זה להשיב לאנשים.

דוד ביטן: כל אחד חושב שהמשפחה שלא צריכה לעלות ועדיין לא כולם יכולים לעלות אבל הם זכאים לתשובה.

דוד ביטן: מקובלת או לא מקובלת, זה סיפור אחר אבל צריך לעשות אצלכם איזשהו תהליך שאפשר לפנות אליכם ואתם בודקים ונותנים תשובה תוך זמן קצר.

דוד ביטן: אם מישהו חושב שאתם לא צודקים, יש דרכים אחרות כמו מבקר המדינה ודברים מהסוג הזה.

דוד ביטן: הם חייבים לקבל גם אפשרות לפנות וגם אפשרות להשיב.

דוד ביטן: סגן השר הוא לא הכתובת, נגוסה הוא לא הכתובת, הוועדה בוודאי היא לא הכתובת.

דוד ביטן: דבר שני.

דוד ביטן: כמו שאמר נגוסה, אתם עושים איזה שהן פרשנויות ולא כל הפרשנויות מקובלות על מי שמטפל בקליטה האתיופית.

דוד ביטן: נגוסה מכיר את הקריטריונים, מכיר את האנשים.

דוד ביטן: אני חושב שאתם צריכים לצרף לצוות הזה כאשר אתם מקבלים החלטות את נציג הסוכנות ואת נגוסה.

דוד ביטן: מכיוון שנגוסה כל חייו טיפל בזה ומכיר את הסוגיה, אני חושב שצריך לצרף אותו לצוות הזה של משרד הפנים.

דוד ביטן: זה לא מור יוסף אתה או מישהו יקבלו את ההחלטות.

דוד ביטן: זאת חלק מההבנה הציבורית שאתם נוקטים את הפעולות הנכונות ואני לא אומר שלא ואני לא נכנס לזה.

דוד ביטן: שמענו איזושהי בעיה עם פרשנות מסוימת של סעיף שנגוסה לא מסכים לה.

דוד ביטן: אני מציע שתכניסו את נגוסה לצוות הזה.

דוד ביטן: הוא היום יועץ ראש הממשלה.

דוד ביטן: הוא לא פעיל של קהילת יהודי אתיופיה אלא הוא בא מטעם הממשלה.

דוד ביטן: ותכניסו גם נציג של הסוכנות כדי שאנחנו נהיה בטוחים שהרשימה הזאת של ה-2,000 נקבעה באופן צודק על פי החלטות הממשלה.

דוד ביטן: אין כאן צדק אלא יש החלטות ממשלה.

דוד ביטן: סגן השר, המקום להילחם בעניינים האלה היה עת דנו והגיעו להחלטת הממשלה.

דוד ביטן: אתה לא יכול בדיעבד לבוא ולומר.

דסטה גדי יברקן: למה בדיעבד?

דסטה גדי יברקן: אני הייתי כאן.

דסטה גדי יברקן: דיברתי בכל פורום אפשרי, גם מול משרד ראש הממשלה וגם מול משרד הפנים.

דסטה גדי יברקן: לא שמעו את קולי.

דסטה גדי יברקן: אמרתי בכל הזדמנות.

דוד ביטן: תחשבו על מה שאני אומר.

דוד ביטן: אנחנו נרצה תשובה מכם.

דסטה גדי יברקן: אני רוצה שאם יקימו את הוועדה הזאת, שיוסיפו אליה את נציגי המשפחות ונציגי ציבור.

דוד ביטן: לא.

דוד ביטן: נציגי המשפחות לא, בשום פנים ואופן.

דוד ביטן: רק נגוסה.

דוד ביטן: אני לא רוצה נציגי משפחות.

דוד ביטן: אם נעשה זאת, בחיים לא תעלה את ה-2,000 האנשים האלה, ודאי לא בחודש וחצי.

יואל ליפובצקי: אדוני היושב ראש, אם אנחנו נצרף את כל מי אנחנו מציעים, מה שקודם חששת ממנו – זה בדיוק מה שיקרה.

יואל ליפובצקי: אנחנו לא יכולים לעבוד לפי מי קרוב של מי, מי פונה לסגן השר, מי חבר של מישהו אחר.

יואל ליפובצקי: אני בטוח שאף אחד לא רוצה שנהיה שם.

יואל ליפובצקי: אל תגררו אותנו לשם.

יואל ליפובצקי: דבר שני.

יואל ליפובצקי: אני לא מבין את סגן השר.

יואל ליפובצקי: יש החלטת ממשלה ואנחנו צריכים ליישם מה שכתוב בהחלטה.

יואל ליפובצקי: אנחנו לא גורם שעכשיו מפרש ימינה או שמאלה.

יואל ליפובצקי: אנחנו קוראים את ההחלטה בדיוק כמו כולם.

יואל ליפובצקי: ברור שאם יש מישהו קרוב שלא עומד בהחלטת הממשלה אז הוא יבוא ויאמר שהם לא גמישים, הם מפרשים לא נכון.

יואל ליפובצקי: אנחנו לא נעבוד בצורה כזאת.

יואל ליפובצקי: החלטת הממשלה קבעה שמי שצריך לעשות זאת רשות האוכלוסין וההגירה, לא סוכנות, לא נגוסה ולא אחרים.

יואל ליפובצקי: אם אתם רוצים להכניס עוד אנשים, אין לנו התנגדות אבל תעבירו את זה בהחלטת ממשלה ואנחנו נעשה מה שיאמרו לנו בהחלטת ממשלה.

יואל ליפובצקי: אל תשימו אותנו בוויכוח המיותר הזה.

יואל ליפובצקי: זה פשוט לא נכון לעשות את זה.

דוד ביטן: עם כל הכבוד לך, בהחלטת ממשלה לא כתוב מי צוות היועצים.

דוד ביטן: אל תעביר אותנו לכיוון לא נכון.

יואל ליפובצקי: תן לי לבדוק.

דוד ביטן: אתה בדיוק כמו סגן השר, אתה מעביר אותנו לנקודה ואני לא נמצא בה.

דוד ביטן: אנחנו לא אומרים לך עכשיו שתיקח את נציגי המשפחות ותתחיל אתם דיון בצוות.

דוד ביטן: לא ולא.

דוד ביטן: עם כל הכבוד לך, אני לא חושב שיש לך ידע ויכולת בעניין הזה יותר מאשר לנגוסה.

דוד ביטן: נגוסה הוא יועץ ראש הממשלה לעניין הזה והוא מכיר את הסוגיה הרבה יותר טוב ממך וממני ומכל הצוות שלכם ואין כל סיבה שלא תיקחו אותו כיועץ לגוף שלכם.

דוד ביטן: מה הבעיה.

דוד ביטן: מה, הוא נציג המשפחות?

דוד ביטן: הוא לא נציג המשפחות.

דוד ביטן: הוא נציג ראש הממשלה שמכיר את הסזוגיה בצורה יוצאת מן הכלל.

דוד ביטן: למה אתם צריכים לוותר עליו?

יואל ליפובצקי: אני לא אומר שלא.

יואל ליפובצקי: כל מה שאני אומר זה שיש את סעיף 2 וסעיף 1 בהחלטה שמטיל על שר הפנים לבחון ולא על עוד גורמים.

יואל ליפובצקי: אם רוצים עוד גורמים, אין לנו התנגדות.

יואל ליפובצקי: תכניסו את זה להחלטת הממשלה ואנחנו נכניס אותם לצוות.

דוד ביטן: אני לא צריך להכניס דבר כזה להחלטת הממשלה.

דוד ביטן: זה שאתה צריך להתייעץ עם מישהו שמבין את העניין בצורה מצוינת, זה לא אומר שזה צריך להיות בהחלטת ממשלה, עם כל הכבוד לך.

דוד ביטן: אני רואה את זה כך.

דוד ביטן: התפקיד שלנו לפקח.

דוד ביטן: אני אומר לך שאני לא רואה מצב שהצוות שלכם לא צריך לקחת מישהו שייעץ לכם בעניין הזה.

דוד ביטן: הסוכנות מכירה את הסוגיה בצורה מצוינת, נגוסה מכיר את הסוגיה בצורה מצוינת ואנחנו וצריכים להיות שקטים.

דוד ביטן: אני לא רוצה לשמוע את הטענות האלה.

דוד ביטן: צריכה להיות שקיפות ואנשים ידעו שההחלטות מתקבלות בצורה נכונה ומקצועית.

דוד ביטן: אל תיכנס לנקודה הזאת כי יהיו לך המון צרות עם הדבר הזה.

דסטה גדי יברקן: תן לי לעזור ליואל.

דסטה גדי יברקן: אני מסכים עם יואל בנקודה הזאת.

דסטה גדי יברקן: אני מאוד מסכים אתו.

דסטה גדי יברקן: אני מציע שאתם תנהלו את הדבר הזה בצורה אובייקטיבית אבל שקופה.

דסטה גדי יברקן: אני מציע שתערבו את העובדים שלכם במשרד הפנים, את אלה שהם יוצאי אתיופיה.

דסטה גדי יברקן: תערבו אותם באופן הכי מכבד.

דסטה גדי יברקן: תנו להם לעבוד.

דסטה גדי יברקן: אני יודע מה קורה שם.

יואל ליפובצקי: הם אלה שעושים את כל הבדיקות.

יואל ליפובצקי: לא אני.

דסטה גדי יברקן: לא.

דסטה גדי יברקן: תרשה לי.

יואל ליפובצקי: בדיוק הצוות עליו אתה מדבר עובד על היישום והוא גם זה שיטוס לשם כמו שציינתי.

יואל ליפובצקי: אתה נתת להם שבחים בתחילת הדיון.

דסטה גדי יברקן: נכון.

יואל ליפובצקי: ואני מצטרף לשבחים האלה.

דסטה גדי יברקן: אני חושב שהם עושים עבודה נפלאה אבל אתם לא נותנים להם את מלוא הגיבוי, את מלוא התמיכה, את מלוא האחריות וגם לא את מלוא הכבוד.

דסטה גדי יברקן: האנשים האלה הם לא יחידת קומנדו שיקבלו בצו 8 שיעשו משהו.

דסטה גדי יברקן: שזה יתנהל גם בשעת שגרה ולא רק כשיש החלטת ממשלה.

דסטה גדי יברקן: יש פניות ציבור של יוצאי אתיופיה שפונים ללשכות שלכם.

דסטה גדי יברקן: אני מציע שלצוות שיטפל בזה, בוודאי לא אני ולא דוקטור נגוסה צריכים להיות שם, אני מציע שהם ימשיכו את זה.

דוד ביטן: סליחה.

דוד ביטן: אפשר לנקוט בכל מיני שיטות.

דוד ביטן: אני מעביר לכם את הנושא שאתם תטפלו בזה.

דוד ביטן: אני לא מבקר המדינה ולא שום דבר אבל אני חושב שמצד אחד אתם צריכים ליצור שקיפות מי עולה, מי לא ע ולה ולמה לא עולה.

דוד ביטן: הרשימה לא צריכה להיות רשימה סודית ביותר.

דוד ביטן: היא צריכה להיות רשימה שנקבעת ברגע האחרון.

דוד ביטן: צריך לראות איך אתם עושים תהליך מסודר בעניין הזה.

דוד ביטן: דבר שני.

דוד ביטן: אני כן חושב שלא יקרה לכם כלום אם תכניסו לצוות המייעץ לכם את יועץ ראש הממשלה שיש לו ניסיון רב וגם את נציג הסוכנות שגם לו יש ניסיון רב.

דוד ביטן: אפילו הרב ולדמן זה מצוין אבל אני לא אומר לכם להכניס את הרב ולדמן.

דוד ביטן: אני כן אומר לכם להכניס גורמים מקצועיים ממשלתיים.

דוד ביטן: אתם לא לבד במערכה הזאת ונגוסה הוא נציג ממשלתי היום והסוכנות היא נציג של הממשלה, היא ידה הארוכה של הממשלה.

דוד ביטן: לכן אני חושב שכן צריך להכניס אותם.

דוד ביטן: תחשבו על מה שאני אומר.

דסטה גדי יברקן: אתה נכנס לסוגיה שאתה בקי בה אבל יש כאן כל מיני השגות בתוך הקהילה, בתור הציבור, של פרשנויות.

דוד ביטן: אתה רוצה לדאוג עכשיו רק ל-30 אנשים אלה.

דסטה גדי יברקן: לא.

דסטה גדי יברקן: זה לא מה שאני רוצה.

דוד ביטן: תעזוב אותי מזה.

דסטה גדי יברקן: אתה לא מקשיב לי אדוני היושב ראש.

דסטה גדי יברקן: תן לי רגע, בנחת.

דסטה גדי יברקן: אני אמנם סיימתי אולפן לפני הרבה זמן אבל אני יודע להסביר את עצמי.

דסטה גדי יברקן: אני רוצה לומר את הדבר הבא.

דסטה גדי יברקן: כל המטרה שלנו היא לדאוג שכל האנשים האלה שנמצאים באתיופיה והם זכאים, יעלו ולא יעשו איפה ואיפה כפי שקרה עד עכשיו.

דסטה גדי יברקן: לכן אנחנו צריכים שרשות האוכלוסין תעבוד בצורה מקיפה, יסודית ושקופה, כדי שהמשפחות יהיו רגועות.

דסטה גדי יברקן: זה שאתם תסתירו במכוון או לא במכוון, אתם רק מוסיפים לירידת האמון של הקהילה.

דסטה גדי יברקן: תגייסו אנשים חיצוניים שאין להם חלק, לא אותי לא אנשים אחרים.

דוד ביטן: אני לא מסכים אתך.

דסטה גדי יברקן: הבעיה קיימת 40 שנים.

דוד ביטן: עם כל הכבוד, אתה לא תעשה סיבוב על רשות על רשות האוכלוסין.

דוד ביטן: מי שקיבל החלטה שאלה רק 2,000 אנשים, זאת הממשלה.

דסטה גדי יברקן: אני מדבר על בחירת 2,000 האנשים לא על ה-8,000.

דוד ביטן: לא מקובל עלי.

דוד ביטן: הם צריכים לבצע את ההחלטה.

דסטה גדי יברקן: זה מה שאני רוצה.

דוד ביטן: עכשיו אתה אומר להם למה רק 2,000?

דסטה גדי יברקן: לא.

דסטה גדי יברקן: זה לא מה שאני אומר.

דסטה גדי יברקן: אתה לא מקשיב לי.

דסטה גדי יברקן: אדוני היושב ראש, אני לא אומר למה רק 2,000.

דסטה גדי יברקן: זה לא מה שאני אומר.

דסטה גדי יברקן: אני שואל איך בוחרים את ה-2,000.

דוד ביטן: אתה דורש מהם דברים שהם לא יכולים לעשות.

דוד ביטן: הם לא יכולים להרחיב את הרשימה.

דסטה גדי יברקן: אני לא מדבר על הרחבת הרשימה.

דסטה גדי יברקן: אם אני אצעק, ישמעו אותי יותר טוב ויבינו אותי יותר טוב?

דסטה גדי יברקן: אני מדבר שעל ה-2,000 האלה צריך לקבל החלטה איך בוחרים אותם.

דוד ביטן: אני רוצה לדעת כמה יש לכם היום.

דוד ביטן: אתה כן יכול לומר לי?

דוד ביטן: מתוך ה-2,000 כמה יש לכם כבר ברשימה ובכמה נשאר לכם לטפל?

יואל ליפובצקי: אם תוכלו לפתוח את המיקרופון למיכל, היא מטפלת ברשימות.

דוד ביטן: דבר שני.

דוד ביטן: אני רוצה שתתנו לנו תשובה, תוך כמה ימים נעשה מעקב, על כל מה שביקשנו.

דוד ביטן: בנוסף אני רוצה לקבל תשובה לגבי 40-30 אנשים שטיגרי.

דסטה גדי יברקן: 700.

דוד ביטן: לפי מה שנאמר לי מדובר ב-40-30 תלונות.

דוד ביטן: אתה רצה שיעלו רק אותם, את ה-700 אנשים?

דסטה גדי יברקן: לא.

דסטה גדי יברקן: אתה קיבלת 30 תלונות אבל יש מאות שלא פנו.

דוד ביטן: אתה רוצה שמתוך ה-2,000 יעלו 700?

דסטה גדי יברקן: לא.

דסטה גדי יברקן: אדוני, תן לי להסביר.

דוד ביטן: יש לנו עוד חצי שעה לדיון.

דוד ביטן: לא אמרת לי 700.

דסטה גדי יברקן: רשומים במשרד הפנים.

דוד ביטן: אתה רוצה להעלות רק אותם.

דסטה גדי יברקן: לא.

דסטה גדי יברקן: זה לא מה שאני אומר.

דוד ביטן: אני תשובה לגבי מחוז טיגרין.

דוד ביטן: תבדוק לנו בבקשה את הנושא הזה של יהדות טיגרין שנמצאת שם ומה המצב שלה.

דוד ביטן: יש טענה שהם היו צריכים לעלות מזמן וכי הורידו אותם מהמטוס.

דוד ביטן: אני לא יודע אם הורידו 700 אנשים מהמטוס.

דוד ביטן: זה מה שאתה אומר?

דסטה גדי יברקן: לא.

דוד ביטן: אני מבקש, אם אתה יכול לתת לנו תשובה גם לגבי השקיפות, גם לגבי הנוהל של הפנייה אליכם, לגבי כל מיני בקשות ותלונות וגם לגבי הרחבת הצוות ושיתוף ייעוץ של נגוסה והסוכנות היהודית.

דוד ביטן: אני רוצה לדעת שיש לכם יעוץ מקצועי מניח את הדעת בעניין הזה מבחינתי.

דוד ביטן: לא מבחינתכם.

דוד ביטן: אתם חושבים שאתם יודעים הכול, אין לי בעיה.

דוד ביטן: דבר שלישי, תבדוק לי בבקשה את התלונות של מחוז טיגרין כדי שתהיה לנו תשובה להשיב כי יש לנו הרבה פניות.

דוד ביטן: אני לא מדבר על 700 אנשים.

יואל ליפובצקי: אני אשמח אם תעבירו אלי את התלונות האלה כדי שאני אדע על מה מדובר.

דוד ביטן: בסדר.

דוד ביטן: נעביר.

דוד ביטן: מיכל יוספוב, בבקשה.

מיכל יוספוף: בוקר טוב לכולם.

מיכל יוספוף: אני מנהלת אגף אוכלוסיות זמניות ברשות האוכלוסין וההגירה ובין היתר בתפקידי אני מטפלת בכל הנושא של הבאת הפלאש מורה לארץ.

מיכל יוספוף: מאז כניסת החלטת הממשלה אנחנו הקמנו כאן את הצוות, שבעה אנשים שכרגע עובדים על ההחלטה הזאת.

מיכל יוספוף: הם עובדים על פי סדר של הגשת הבקשה.

מיכל יוספוף: מי שהגיש בקשה ראשון, הוא למעשה נבדק ראשון וכך הלאה עד שנגיע למספר שקבעה הממשלה שזה 2,000 אנשים מאושרים.

מיכל יוספוף: נכון לעתה איתרנו 14 משפחות שהם 70 אנשים שהם עומדים בקריטריונים של החלטת הממשלה.

מיכל יוספוף: אנחנו עדיין עובדים על זה.

מיכל יוספוף: אני מקווה שעד סוף החודש הזה כאשר נשלח את החבר'ה שלנו בתחילת החודש הזה, יהיה לנו מספר יותר גדול של משפחות שהם יוכלו לעבוד עליהן ואנחנו כאן, הצוות, ימשיך לטפל ולבדוק האם המועמדים עומדים בקריטריונים שקבעה הממשלה.

יואל ליפובצקי: עושים את זה במקביל בכוונה כדי לקצר את הזמנים.

מיכל יוספוף: כמובן אנחנו עושים את זה במקביל.

מיכל יוספוף: לא שלחנו את הצוות השבוע כדי שלא יצא מצב שהצוות ישב שם ולא יעשה דבר.

מיכל יוספוף: הצוות שאמור לנסוע לאתיופיה, שני עובדים, הם בודקים את הבקשות.

מיכל יוספוף: אנחנו נכין מספר בקשות כדי שהם יוכלו להמשיך לעבוד שם ובמקביל הצוות בארץ ימשיך את העבודה שלו.

מיכל יוספוף: נקודה נוספת.

מיכל יוספוף: תוך כדי הבדיקות של הבקשות, אם אנחנו רואים שהבקשה עומדת בקריטריונים של הממשלה, אנחנו מרימים טלפון למשפחה.

דוד ביטן: תני לנו רגע לשאול אותך שאלה.

דוד ביטן: ב-זום הזה אי אפשר לשאול שאלה כשאת מדברת.

דוד ביטן: אני רוצה להבין, כל מה שיש לכם היום מתוך ה-2,000, אלה 70 שמות?

דוד ביטן: זהו?

מיכל יוספוף: נכון לעכשיו.

מיכל יוספוף: אנחנו עובדים רק שבוע.

דוד ביטן: יש עוד הרבה מאוד אנשים שעוד לא נכנסו.

דוד ביטן: יש לכם עוד מרחב פעולה.

דסטה גדי יברקן: יש לי שאלה למיכל.

דסטה גדי יברקן: מה קורה מבחינת פניות ציבור שמגיעות אליכם?

דסטה גדי יברקן: בעבר כולנו יודעים שהיה דסק יוצאי אתיופיה.

דסטה גדי יברקן: מה קורה עכשיו?

דסטה גדי יברקן: מי מנהל את דסק יוצאי אתיופיה?

דסטה גדי יברקן: יש לכם אנשים מהקהילה שעובדים?

מיכל יוספוף: יש לי באגף עובדים יוצאי הקהילה שהם למעשה מטפלים בכל הנושא של אתיופיה בנוסף לתפקידים אחרים שנתנו להם.

מיכל יוספוף: אנחנו מנסים לשלב אותם בתוך האגף בצורה מיטבית ביותר כדי שידעו גם לטפל בכל הנושאים שקשורים לאגף, שאלה נושאי האשרות.

מיכל יוספוף: מאחר והייתה החלטת ממשלה, אמרנו להם להפסיק לטפל בכל נושא אחר שנמצא להם על השולחן ולהתרכז רק בהחלטת ממשלה.

מיכל יוספוף: בנוסף הבאנו עוד עובדים מיחידות אחרות שלנו כדי שיתגברו אותם.

דסטה גדי יברקן: מה תפקידם בשדרות הניהול?

דסטה גדי יברקן: מנהלים?

דסטה גדי יברקן: ראש דסק?

דסטה גדי יברקן: מה הם?

מיכל יוספוף: אין לנו ראשי דסקים באגף.

דסטה גדי יברקן: היה.

דסטה גדי יברקן: אתם הורדתם אותו.

דסטה גדי יברקן: היה לכם מטה דסק יוצאי אתיופיה.

דסטה גדי יברקן: למה הורדתם אותו?

מיכל יוספוף: לא הורדנו אף אחד מהתפקיד.

דסטה גדי יברקן: מה זה לא?

דסטה גדי יברקן: אנחנו לא חיים באותה מדינה?

דסטה גדי יברקן: אני מכיר את זה.

דסטה גדי יברקן: אנחנו חיים כאן.

דסטה גדי יברקן: היה דסק יוצאי אתיופיה במשרד הפנים.

מיכל יוספוף: המטרה שלנו היא לשלב את יוצאי אתיופיה בתוך האגף שלנו.

דסטה גדי יברקן: לא.

דסטה גדי יברקן: במקרה הזה היה לכם פשוט נוח לפרק את הדבר הזה.

דסטה גדי יברקן: למה זה פורק כשיש אלפי בקשות?

דסטה גדי יברקן: את יודעת שבבקשה שהמדינה ביקשה שיגישו בני המשפחה, הגישו יותר מ-50,000 אנשים.

דסטה גדי יברקן: את יודעת את זה טוב מאוד.

דסטה גדי יברקן: הרשימות נמצאות אצלכם.

דסטה גדי יברקן: יותר מ-50,000 אנשים נרשמו שהם רוצים לעלות.

דסטה גדי יברקן: דווקא כשיש כאן צורך, למה פירקתם את דסק יוצאי אתיופיה במשרד הפנים?

מיכל יוספוף: אני חושב שאתה עושה כאן איזשהו בלבול בין חוק השבות להחלטות ממשלה.

דסטה גדי יברקן: אני מדבר על משרד הפנים.

מיכל יוספוף: מי שרוצה להגיע במסגרת חוק השבות, הוא יכול להגיש בקשה ולהגיע במסגרת חוק השבות.

מיכל יוספוף: יש דסק מיוחד באגף מעמד ומרשם שנקרא דסק עלייה.

מיכל יוספוף: הוא יכול להגיש את הבקשה והדסק הזה בודק את הבקשה.

מיכל יוספוף: בתוך הדסק הזה נמצא עובד שהוא יוצא אתיופיה שהוא מכיר ויודע איך לבדוק את זה.

מיכל יוספוף: הדסק הזה בודק את העלייה.

מיכל יוספוף: אנחנו באגף שלנו מטפלים רק בנושא של החלטות ממשלה כי זה חוק הכניסה.

מיכל יוספוף: אם אני צריכה תגבור, אני מקבלת תגבור מיחידות אחרות.

דוד ביטן: אני מבין שיש רק 70 אנשים ברשימה של ה-2,000.

אברהם נגוסה: עד עתה.

דוד ביטן: אני רוצה להבין.

דוד ביטן: תוך שבועיים תדעו היכן אתם עומדים?

מיכל יוספוף: תוך שבועיים יהיה לנו את רוב המקרים ועם המקרים האלה ניסע לאתיופיה ונמשיך לעבוד.

מיכל יוספוף: מה יהיה בעוד שבועיים, אני לא יכולה להגיד לך.

דוד ביטן: אתם משגעים אותי.

דוד ביטן: יש לכם אפשרות להעלות 2,000 אנשים ובינתיים יש לכם רק 70 אנשים שמצאתם שהם עומדים בקריטריונים?

מיכל יוספוף: כבוד היושב ראש, אנחנו כפופים להחלטת ממשלה.

דוד ביטן: נגוסה, אתה נציג ראש הממשלה.

דוד ביטן: אנחנו וצריכים תכל'ס ולא יכולים לדבר על כל הבעיות של האתיופים במשרד הפנים.

דוד ביטן: אני מחכה תשובות משרד הפנים אבל אני צריך ממך כמה דברים.

דוד ביטן: תגיד לי מה הבעיות שעולות בהחלטת הממשלה ויש לכם בעיות עם רשות האוכלוסין.

דוד ביטן: שנית, תשב ותראה איך מסיימים את הרשימה הזאת.

דוד ביטן: זה לא הגיוני שיש להם רק 70 אנשים מתוך 2,000.

דוד ביטן: זה לא נורמלי.

דוד ביטן: מה הבעיה?

דוד ביטן: רק 70 אנשים ורק בעוד חודשיים יהיו להם יותר?

דוד ביטן: אני לא מבין את זה.

אברהם נגוסה: אם שולחים שני אנשים לאתיופיה, הם לא הולכים ליישם את החלטת הממשלה כפי שהיא כתובה כי בהחלטת הממשלה כתוב לא יאוחר מ-31 בדצמבר.

אברהם נגוסה: לכן אני אומר שאם עובדים בצורה כזאת, איך אפשר לזרז וליישם את החלטת הממשלה.

דוד ביטן: עוד אין להם כלום.

דוד ביטן: אתה לא מבין מה הבעיה כאן?

דוד ביטן: יש לכם רק 70 אנשים.

דוד ביטן: עוד יכולים להעלות לך לא את ה-700 אלא גם את ה-1,000.

דוד ביטן: הם עוד לא התחילו לעבוד.

דוד ביטן: אני לא מבין.

דוד ביטן: זה כאילו התחילו את הכול מאפס.

דוד ביטן: יש רשימות במשך שנים.

דסטה גדי יברקן: במשרד הפנים יש רשימה של כ-10,00 אנשים, מתחום צריכים להוציא.

דוד ביטן: זה חלק מההחלטה.

דוד ביטן: נגוסה, תקשיב.

דוד ביטן: אני אומר לך שאתה נמצא כאן בצומת.

דוד ביטן: אתה לא יכול לתת לרשות האוכלוסין לעשות מה שהם רוצים.

דוד ביטן: זה התפקיד שלך גם כמי שטיפל בנושא במשך שנים וגם בתפקיד שהיום אתה ממלא אותו.

דוד ביטן: זה לא יכול להישען רק עליהם.

דוד ביטן: הם מקבלים את ההחלטה הסופית אבל הם לא אלוהים.

דוד ביטן: אתה חייב להיכנס לתמונה הזאת.

דוד ביטן: אתה חייב להיכנס.

דוד ביטן: סגן השר לא יכול להיכנס כיוון שהוא בתפקיד מסוים אבל אתה בתפקיד כזה שאתה בדיוק עומד בצומת.

דוד ביטן: גם אתם, הסוכנות.

דוד ביטן: מה זאת אומרת הם מחליטים ואתם רק מעלים?

דוד ביטן: אתם מטפלים שם במחנות שנים על גבי שנים.

דוד ביטן: אני מאוד מצטער, אז מה אם זה לפי חוק אחר ושהם צריכים לקבל החלטה?

דוד ביטן: ההחלטה צריכה להיות נכונה וצריכה להיות מהירה.

דוד ביטן: עכשיו אומרים לי ששבועיים אחרי ההחלטה יש להם רק 70 אנשים.

דוד ביטן: אז בואו נעלה רק 70 אנשים.

דוד ביטן: רק הם זכאים?

דסטה גדי יברקן: אתה יודע למה יש רק 70 אנשים?

דסטה גדי יברקן: אם הדיון הזה לא היה מתקיים עכשיו, רוב הסיכויים שהיו עולים 2,000 אנשים אבל לא בטוח שאלה 2,000 שהיו ברשימות.

דוד ביטן: הם יעלו אנשים שלא במחנות?

דסטה גדי יברקן: כך קרה 30 שנים.

דסטה גדי יברקן: יש טענות כאלה.

דוד ביטן: הם צריכים להעלות 2,000 מתוך 7,000.

דסטה גדי יברקן: אתה נאיבי, סליחה על הביטוי.

אברהם נגוסה: יש לי הצעה, שהוועדה תחייב בהחלטה את רשות האוכלוסין וההגירה לשלוח מיד את הצוות לאתיופיה ויעבוד בו זמנית גם באדיס וגם בגונדר.

אברהם נגוסה: שני העובדים, זאת בדיחה.

שלומית אבינח: היא אמרה שבשבוע הבא הם יוצאים.

אברהם נגוסה: הצעה שנייה.

אברהם נגוסה: הוועדה תקבל החלטה לחייב את רשות האוכלוסין וההגירה לפתוח קבלת קהל, לפחות טלפונית.

דוד ביטן: הצעתי את זה.

שלומית אבינח: סליחה שאני מתערבת.

שלומית אבינח: מייל עם חובת מענה.

דסטה גדי יברקן: לא מייל.

דסטה גדי יברקן: לא כולם יודעים לשלוח מיילים.

דסטה גדי יברקן: טלפון.

שלומית אבינח: הם לא עונים.

דוד ביטן: הם לא עונים לאף אחד.

אברהם נגוסה: הצעה שלישית.

אברהם נגוסה: הוועדה תפנה לסוכנות היהודית להעניק סיוע הומניטרי לכל משפחה שמאושרת על ידי משרד הפנים.

שי פלבר: אני אשמח להתייחס.

דוד ביטן: תכף נגיע לסוכנות היהודית.

דסטה גדי יברקן: שלא נגיע למצב בו נותנים לחתול לשמור על השמנת.

דסטה גדי יברקן: אנחנו לא יכולים להכניס לשיח הזה אנשים שגם הכינו את הרשימות וגם אתה שיבצעו את העלייה.

דוד ביטן: אתה מתכוון לסוכנות היהודית?

דסטה גדי יברקן: לא.

דסטה גדי יברקן: גם בהצעות שעלו כאן וגם בהתנהלות משרד הפנים.

דסטה גדי יברקן: שני אנשים או שלושה אנשים, הם אלה שהעלו את כל העליות האלה בשנים האחרונות.

דסטה גדי יברקן: הצוות הזה עשה את העבודה שלו, הוא יכול לעשות אלא שצריך להכווין אתו בצורה מסודרת.

דסטה גדי יברקן: אני מבקש שכבר עכשיו ייתנו שלושה-ארבעה מספרי טלפון לפניות ציבור.

דוד ביטן: הם יודעים את זה.

דוד ביטן: אמרתי להם שאני רוצה תשובה מהם.

דוד ביטן: הם צריכים לעשות את זה.

דסטה גדי יברקן: הם יודעים אבל לא עושים.

דוד ביטן: אנחנו לא מנהלים את משרד הפנים.

דוד ביטן: אני ביקשתי מהם לקבל תשובות תוך ימים ושיאמרו איזה תהליך הם הולכים לעשות ואיך הם הולכים לעשות אותו.

דוד ביטן: בואו ניתן להם את האפשרות.

דוד ביטן: אני עכשיו אומר להם שייקחו שניט אנשים?

דסטה גדי יברקן: לא.

דסטה גדי יברקן: שיעשו מה שהם רוצים אבל שיפתחו את הקווים.

דסטה גדי יברקן: מילה טובה על הסוכנות.

דסטה גדי יברקן: אני חושב שגם בלי שהממשלה תחייב את הסוכנות, היא כבר שם.

דסטה גדי יברקן: יש להם שם נציג והם גם שולחים משלוחים.

דסטה גדי יברקן: אני יודע שהם עושים עבודה טובה.

דוד ביטן: אני רוצה לעבור לנושא הקליטה.

דוד ביטן: אני ביקשתי תשובות ואנחנו נמתין להן.

דוד ביטן: מצד שני אני לא רואה שזה הולך לכיוונים הנכונים גם מבחינת שקיפות, גם מבחינת טיפול וזה שזה נעשה מכוח חוק אחר, חוק הכניסה לישראל, זה לא אומר שבגלל זה הם לא צריכים לנצל את הכוחות שפועלים בשטח, גם נגוסה, גם אנשים מהסוג הזה שייתנו להם עצות ויכווינו אותם לכיוונים הנכונים.

דוד ביטן: זאת לא פגיעה בכבודו של מור יוסף ולא פגיעה בכבודו של אף אחד.

דוד ביטן: הם צריכים לנצל את הכוחות שצריכים לטפל בעניין.

דוד ביטן: כמו שאני רואה, אם יש להם 70 אנשים מתוך 2,000, זה לא יכול להיות.

דוד ביטן: יש כבר רשימות שנים על גבי שנים.

דוד ביטן: אם כן, אנחנו מבקשים תשובות מהירות ואז נקבע ישיבה נוספת.

שלומית אבינח: בנובמבר נעשה ישיבת מעקב.

דוד ביטן: אני רוצה תשובות לגבי הקליטה שלהם בישראל.

שי פלבר: אני אתייחס ברשותך לגבי ההבאה לישראל וגם לגבי ההערה של דוקטור נגוסה.

שי פלבר: כמו שאמר יואל, ברגע שמשרד הפנים שולח את נציגיו לאתיופיה, הם עושים ראיונות, למוחרת, ברגע שמתקבל האישור מתחיל התהליך להבאתם.

דוד ביטן: ראיונות לפי רשימות קיימות?

שי פלבר: כן.

שי פלבר: 70 האנשים שהם צוברים, אחרי שיש את השמות מגיעים לאתיופיה ומראיינים את המשפחות.

דוד ביטן: אם אלה שמות בטוחים, אפשר להתחיל להעלות אותם.

שי פלבר: מראיינים אותם פיזית.

שי פלבר: מרגע שמראיינים אותם ויש אישור, וזה קורה די מהר, מתחילים את כל התהליך להבאתם.

שי פלבר: יש כאן שלושה צירים כאשר ציר אחד הוא ציר רפואי בו עושים בדיקות שחפת ועושים חיסונים, הציר השני הוא מול ממשלת אתיופיה, לקבל את אישורי העלייה, למעשה תעודת מעבר, והציר השלישי אליו אנחנו נכנסים עכשיו הוא כל ההכנה לקראת העלייה.

שי פלבר: אנחנו מכינים אותם בהקשר של עברית, בהקשר של החיים בישראל.

דוד ביטן: את זה הבנתי.

דוד ביטן: איך אתם עובדים כאשר 2,000 האנשים נמצאים בישראל?

שי פלבר: אנחנו עובדים בשיתוף פעולה מלא עם משרד העלייה והקליטה.

שי פלבר: כ-1,200 עולים ראשונים ייקלטו במסגרת מרכזי קליטה קיימים של הסוכנות היהודית שפועלים יחד עם המשרד.

שי פלבר: אנחנו כבר איתרנו יחד עם המשרד את 1,200 "מיטות" מוכנות במסגרת מרכזי הקליטה הקיימים.

שי פלבר: גם נערכנו יחוד עם המשרד להגדלת הצוותים.

דוד ביטן: כל ה-2,000 יהיו במרכזי קליטה?

שי פלבר: לא.

שי פלבר: 1,200 הראשונים על בסיס מיטות פנויות שקיימות כרגע במרכזי קליטה קיימים, שזה במרכז הקליטה בעיבים, מרכז הקליטה בנהריה, מרכז הקליטה בבאר שבע.

דוד ביטן: יש לך היום 1,200 מיטות פנויות?

שי פלבר: כן.

דוד ביטן: מה קורה עם השאר?

שי פלבר: יחד עם המשרד אנחנו הולכים לאתר אתרים נוספים שייפתחו כמרכזי קליטה נוספים לטובת עולים שיצטרכו, כ-800 עולים.

דוד ביטן: כולם צריכים לעלות בינואר 2021.

דוד ביטן: אתה תספיק לאתר 800 מיטות?

שי פלבר: אני מניח שכן כי השוק היום מאפשר את זה.

שי פלבר: יש היום מספיק אתרים ויזמים שמחפשים עולים חדשים שיגורו לטווח ארוך.

שי פלבר: יש רשויות שכבר פנו אלינו ולמשרד והן רוצות לקלוט את העולים האלה מאתיופיה.

דוד ביטן: אני יודע על נצרת עילית.

שלומית אבינח: נוף הגליל.

דוד ביטן: הוא מוכן לקלוט.

דוד ביטן: תיצרו קשר עם ראשי הערים האלה.

שי פלבר: אנחנו בקשר אתם.

שי פלבר: בשבוע שעבר הייתי בנוף הגליל.

שי פלבר: יש כאן עניין שהמשרד יוצא בצורה מסודרת.

דוד ביטן: גם ערד מוכנה.

שי פלבר: נכון.

שי פלבר: יחד עם המשרד יהיה קול קורא ליזמים ונקלוט אותם.

דוד ביטן: בסדר.

דוד ביטן: ארגנת את כל המיטות.

דוד ביטן: מה קורה עם האנשם?

דוד ביטן: הם ישבו עכשיו שלוש שנים במרכז הקליטה?

שי פלבר: לא.

שי פלבר: קודם כל, אני מזכיר שבמסגרת מרכזי הקליטה יש להם תהליך גיור למשך 10 חודשים.

שי פלבר: אנחנו נערכים יחד עם מינהל הגיוס במשרד ראש הממשלה לכל התהליך הזה.

שי פלבר: אנחנו צריכים להרחיב אולפני עברית עבורם וצריכים להרחיב את אולפני הגיור.

שי פלבר: ברגע שהם מסיימים את עשרת החודשים הללו והם למעשה הופכים להיות מתושבים לחוק הכניסה לתושבים לחוק השבות, כל התהליך של כל הזכויות שמגיעות להם על פי הכללים ועל פי החוק, סל קליטה, וביחד עם המשרד אנחנו נערכים להוציא אותם לשוק לגור בדיור.

דוד ביטן: תהיה לנו ישיבת מעקב.

שלומית אבינח: ב-4 בנובמבר.

דוד ביטן: אני רוצה תשובה לגבי ה-800.

דוד ביטן: תבדוק בבקשה עם נוף הגליל ועם ערד.

דוד ביטן: אני יודע שהם מאוד רוצים.

שי פלבר: יהיה קול קורא מסודר לגבי המיטות הללו.

דוד ביטן: אין בעיה.

דוד ביטן: אנחנו רוצים תשובות.

דוד ביטן: מה קורה אחרי שהם יושבים במרכזי הקליטה, מה התוכניות?

דוד ביטן: איך אתם מתכוונים לקלוט אותם?

דוד דרסלי אבטה: מנכ"ל המשרד יתייחס לזה.

דוד ביטן: בבקשה.

דוד ביטן: חביב, שלום.

דוד ביטן: אני רוצה לדעת מה התוכנית שלכם אחרי שקולטים את העולים מאתיופיה במרכזי הקליטה.

דוד ביטן: את כל ה-2,000 אנשים.

דוד ביטן: איזו תוכנית יש לכם כדי לאפשר להם קליטה מהירה בישראל.

חביב קצב: קודם כל, כמו ששי אמר אנחנו מפעילים באמצעות הסוכנות היהודית את כל הקליטה במרכזי הקליטה.

חביב קצב: את 1,200 העולים, כפי ששי אמר, אנחנו נקלוט במרכזי הקליטה הקיימים ואם יהיו לנו עוד מיטות, כמובן נמשיך לקלוט בהן.

חביב קצב: באשר ל-800, אנחנו אמורים כבר בתקופה הקרובה לצאת בקול קורא מהיר על מנת להשיג מקומות.

חביב קצב: מבדיקות שעשינו, כרגע יש פוטנציאל עצום למקומות.

חביב קצב: ברגע שהעולים מגיעים, אנחנו קולטים אותם בראשית הדרך וזו נקודה מאוד חשובה - בתיאום עם מל"ל ומשרד הבריאות ופיקוד העורף על פי חוק הכניסה לישראל בתקופה הראשונה - לתקופת הבידוד.

חביב קצב: לאחר שבועיים של בידוד עוברים במרכזי הקליטה ותהליך הקליטה מתבצע במרכזי הקליטה.

חביב קצב: המטרה שלנו היא בתוך שנה וחצי עד שנתיים יחד עם הסוכנות היהודית, והסוכנות היהודית עושה את כל העבודה בנושא של הטיפול כמובן בתיאום אתנו ובסיוע שלנו, והמטרה היא שהעולה בסוף יגיע למצב שהוא יכול גם לקבל מענק דירה, לרכוש דירה ולצאת לדיור הקבע.

שי פלבר: 600,000 שקלים.

דוד ביטן: מדובר ב-2,000 אנשים.

שלומית אבינח: עוד אין תקציב לזה.

שלומית אבינח: עוד לא אושר.

חביב קצב: זה מתוקצב.

חביב קצב: אנחנו מתוקצבים בסכום של 200 מיליון שקלים.

חביב קצב: זאת החלטת ממשלה וזה קיים.

חביב קצב: אנחנו כמובן הולכים לממש את זה.

חביב קצב: המטרה שלנו מאוד פשוטה.

חביב קצב: נוסף לתהליך האולפן, תהליך הגיור, תהליך ההכנה ליציאה לקבע, יש את ההכנה לתעסוקה.

חביב קצב: מאוד מאוד חשוב להכין אותם לעולם התעסוקה.

חביב קצב: אם יש צורך להכשיר אותם גם לנושא הזה, קורסים מיוחדים, סדנאות, אנחנו נעשה את זה באותם מרכזי קליטה בתיאום עם הסוכנות היהודית.

חביב קצב: המטרה שלנו היא שתוך שנתיים אנשים יהיו מוכנים לצאת לחיים העצמאים שלהם בין ביישובי הקבע לאחר שרכשו דירה.

חביב קצב: כמובן אנחנו מסייעים להם בכל, גם בליווי, גם בנושא הרכישה, גם מול הבנקים, גם מול הגורמים שמסייעים להם.

חביב קצב: אנחנו מציידים אותם בריהוט, בציוד הראשוני על כל המשתמע.

חביב קצב: המטרה שלנו היא שהם יגיעו ברמה המסודרת ומאורגנת לאחר שטיפלנו בנושא הילדים, החינוך, החינוך הלא פורמלי, החינוך הפורמלי וכולי.

חביב קצב: יש לנו רשימה מאוד מאוד מאורגנת.

חביב קצב: אנחנו מאורגנים בעבודה הזאת ומסודרים.

חביב קצב: אם יש משהו שנצטרך להפיק לקחים במהלך הקליטה, נעשה זאת.

חביב קצב: נעשה את זה באון ליין.

חביב קצב: בנושא הזה אנחנו מתואמים יום יום בעבודה שוטפת עם הסוכנות היהודית.

חביב קצב: המטרה שלנו, כמו שאמרתי, למצוא כמה שיותר מהר מקומות לקליטה של ה-800.

חביב קצב: אנחנו לא נהיה המעכבים בנושא העלייה.

חביב קצב: כל מי שרשות ההגירה תאשר את הזכאות והסוכנות תוכל להעלות, לנו יהיה היכן לקלוט אותו.

חביב קצב: זה המסר שלנו.

חביב קצב: אנחנו נרתמים לנושא, גם לטיפול השוטף ואנחנו מלווים בשוטף.

חביב קצב: כולנו מגויסים למטרה הזאת.

חביב קצב: אנחנו נעשה הכול לפנות כמה שיותר מהר - באמצעות רכישות דירה – את מרכזי הקליטה על מנת לפנות מקומות לאלה שהחלטות הממשלה הבאות אמורות להחליט ולאשר המשך העלייה.

חביב קצב: זו הנקודה השנייה המשלימה לכל תהליך הקליטה, לכל תהליך הליווי ולכל תהליך הפינוי כאשר זה כמובן הכול מרצון, בהסכמה ובכבוד רב לכל משפחה ולכל יחידה משפחתית.

דוד ביטן: אני לא רואה את זה כמוך.

דוד ביטן: אני מאוד מצטער.

דוד ביטן: בתוכניות ובמילים, הכול בסדר.

דוד ביטן: אני לא רואה איך אתם קולטים לדיור ולתעסוקה את 2,000 האנשים האלה.

שי פלבר: אני אשמח להרחיב איך זה נעשה כי זה נעשה בפועל היום.

דוד ביטן: אני אשאל את כל השאלות.

דוד ביטן: לא יכול להיות שיהיו לעולי חבר העמים 40 מקבצי דיור ולעולי אתיופיה אין אפילו אחד.

דוד ביטן: אנחנו צריכים בערים שרצות לקלוט אותם - כמו ערד וכמו נוף הגליל – לבנות שניים עד חמישה מקבצי לעולי אתיופיה כדי שיוכלו להיות שם בלי לקחת משכנתה.

דוד ביטן: לא כולם יכולים לקחת משכנתה.

דוד ביטן: אני רוצה תוכנית מסודרת בעניין הזה.

דוד ביטן: זה שאומרים לי שתוך שנתיים הם ייקלטו, זה לא מספק אותי.

דוד ביטן: אני רוצה לדעת איך הם הולכים להיקלט, באיזו דרך ומה התקציבים ששמתם לעניין הזה.

דוד ביטן: אני לא מוכן לקבל דברים כלליים.

דוד ביטן: אני רוצה תוכנית של משרד הקליטה.

דוד ביטן: אי אפשר ללכת רק על קליטה ישירה.

דוד ביטן: הקמת מספר מקבצי דיור לעולים אתיופיה, במיוחד אלה שמגיעים עכשיו.

דוד ביטן: הם גם רגילים לחיות בקהילה.

דוד ביטן: הם חיו בקהילה הזאת במשך 15 שנים ביחד ואין שום בעיה עם זה.

דוד ביטן: הדבר המיידי הוא נושא האולפנים, קורסים לתעסוקה ודברים מהסוג הזה, אבל אתם צריכים להראות לי תוכנית מסודרת בעניין הזה.

דוד ביטן: בישיבה הבאה, יחד עם משרד הקליטה, אנחנו רוצים לראות את זה.

דוד ביטן: אני לא חושב שכולם יכולים לקנות דירה.

דוד ביטן: אני מאוד מצטער.

דוד ביטן: אני לא חושב שזה אפשרי.

דוד ביטן: אני מאמין שמתוך ה-2,000 אתם צריכים לעזור ל-400 אנשים, לתת להם מקבצי דיור.

דוד ביטן: כך אני רואה את זה.

דוד ביטן: זה מקל לנו על העניין.

דוד ביטן: כל אחד יכול לקחת משכנתה?

דוד ביטן: אדם בן 60 ייקח עכשיו משכנתה?

שי פלבר: אנחנו תומכים באופן מלא במקבצי דיור לעולים חדשים.

שי פלבר: אני אומר שזה לא תחת הסוכנות היהודית.

דוד ביטן: לא משנה.

דוד ביטן: זה משרד הקליטה.

דוד ביטן: אני מדבר אל שניכם עכשיו.

דוד ביטן: אני אדבר על זה עם השרה וגם עם האוצר.

שי פלבר: חלק מההכנה זה להוציא אותם לשוק התעסוקה.

דוד ביטן: את ההכנה, תעשו.

שי פלבר: אני יכול לומר לך שבמרכזי הקליטה הנוכחים היום, מעל 95 אחוזים מהעולים עובדים.

שי פלבר: חלק מהאחריות שלנו במרכזי הקליטה היא לדאוג תעסוקה.

דוד ביטן: אבל ה-2,000 האנשים האלה באים מכלום.

שי פלבר: אחרי 10 חודשים הם יוצאים לשוק התעסוקה.

שי פלבר: לפני כן הם לא יכולים.

דוד ביטן: בסדר גמור אבל אני רוצה שיהיו מספר מקבצי דיור.

שי פלבר: אני מאוד אשמח.

דוד ביטן: שיהיו מיועדים לאלה שיש להם קושי בקליטה.

דוד ביטן: לא כולם יכולים לעבוד ולהרוויח או לקנות דירה.

דוד ביטן: מה זאת השיטה הזאת של לקנות דירה?

דוד ביטן: אני מבטיח לך שבעוד שנתיים משרד האוצר כבר לא יתקצב את זה.

דוד ביטן: כאן צריכים לעשות תוכנית מראש.

דוד ביטן: מקבצי דיור, לוקח שנה לעשות.

דוד ביטן: צריך להכניס את זה למסגרת התקציב.

דוד ביטן: אנחנו רוצים תוכנית יותר מפורטת ולא מילים בעלמא.

דוד ביטן: תעלי את האוצר.

שלומית אבינח: האוצר לא בדיון.

דוד ביטן: אני רוצה לדעת שיש מסגרת תקציב מסודרת.

שלומית אבינח: הם אמרו שיש תקציב.

דסטה גדי יברקן: יש תקציב.

אברהם נגוסה: זה מצוין בעמוד 3 בהחלטת הממשלה.

שלומית אבינח: מי שנשאר ב-זום ורוצה להתייחס, כל אחד שתי דקות כי אנחנו חייבים לסיים את הדיון.

אורית צגאי: אדוני היושב ראש, אני מודה לך על השאלות הנוקבות שהצגת.

אורית צגאי: זה מעיד על מודעות ומחויבות לפיקוח של היישום.

אורית צגאי: אלינו, לשכת עורכי הדין, מגיעות תלונות רבות לגבי ההתנהלות, לגבי הרשימות, אם זה מבחינת תקינות הרשימות, אם זה מבחינת הצורך בפיקוח עליהן ואני מודה לאדוני שבאמת אתה עומד על זה ואני מבקשת שיציגו בפני הציבור את הרשימות הללו.

אורית צגאי: ההתנגדות של רשות ההגירה לפרסום הרשימה, אפשר לומר שזה מלמד שהם לא מפנימים את הביקורת, גם בדיונים הקודמים שהיו בוועדה וגם בכלל מהציבור עצמו.

אורית צגאי: צריך להיות מינהל תקין.

אורית צגאי: אין כאן משהו שהוא במחשכים.

אורית צגאי: יש מינהל תקין וצריכה להיות שקיפות.

אורית צגאי: אדרבה, זה אמור להגן לעזור לרשות לבצע את הפעילות שלה.

אורית צגאי: הדרך הזאת של לנסות להסתמך על חוק הגנת הפרטיות כשזה לא קשור לעצם הדיון, חוק הפרטיות לא עוסק בנושא הזה, ודאי כאשר התלונות מהציבור, זה רק מראה כמה באמת חשוב שתדרוש, אדוני, את פרסום הרשימות הללו.

דוד ביטן: אני מבקש שתחשבו גם על מלגות לימודים לצעירים.

דוד ביטן: שייתנו להם אפשרות ללמוד.

דוד ביטן: אתם לא מבינים שלאנשים האלה אין כלום?

 << אורח >> אליאס אינדרם: שלום לכולם.

 << אורח >> אליאס אינדרם: אני רוצה להצטרף לדבריה של אורית, לברך על הדיון שמתקיים כאן ועל השאלות הנוקבות ששאל אדוני היושב ראש.

 << אורח >> אליאס אינדרם: אוסיף ואומר שאני באופן אישי מאוד מאוד שמח על ההחלטה להעלות את ה-2,000 אנשים האלה.

 << אורח >> אליאס אינדרם: הייתי לפני שנה בגונדר, אנחנו פשוט מאבדים את האנשים האלה כלום.

 << אורח >> אליאס אינדרם: רואים באירופה אנחנו נאבקים למנוע התבוללות וכאן אנחנו ממש רואים לנגד עינינו שאנחנו מאבדים את בני עמנו באתיופיה.

 << אורח >> אליאס אינדרם: הצבתם כאן הרבה שאלות ואני רוצה למקד אתכם.

 << אורח >> אליאס אינדרם: אם מישהו חושב שהעלייה מאתיופיה נגמרת, הוא חי בסרט מכיוון שיש קבוצות שלא נכללות ולא הגיעו לגונדר בגלל כלן מיני החלטות קודמות שהיו.

 << אורח >> אליאס אינדרם: לפעמים אמרו להם לבוא לגונדר והם מכרו את כל מה שהיה להם, הגיעו ובסוף מצאו את עצמם בלי כלום.

 << אורח >> אליאס אינדרם: יש כאן החלטות ורבים באתיופיה נפגעים.

 << אורח >> אליאס אינדרם: לצד זה שאני מאוד מברך על כך שה-2,000 האלה יעלו לישראל במיידי אני חושב שכדאי מאוד בהזדמנות הזאת לתת מענה גם לאנשים אחרים שממתינים שם.

 << אורח >> אליאס אינדרם: חלקם הגיעו לגונדר וחזרו למחוז ממנו באו.

 << אורח >> אליאס אינדרם: לי אופן אישי אין קרובים ישירים ואכפת לי מכולם ושיעלו לפי החוק.

דוד ביטן: אם לא יעלו את כל ה-7,000 במכה אחת ויסגרו את המחנות, לעולם לא יגמרו את העניין הזה.

דסטה גדי יברקן: בדיוק.

דסטה גדי יברקן: אמרנו את זה.

דסטה גדי יברקן: כולנו מסכימים לזה.

דוד מהרט: שלום.

דוד מהרט: אני מצטרף לכל הברכות.

דוד מהרט: החלטת הממשלה לבחון את זכאותם של 8,000 האנשים היא החלטה מבורכת.

דוד מהרט: יחד עם זאת הייתי רוצה לציין שניים-שלושה דברים.

דוד מהרט: אני חושב שחשוב שהשמות של 8,000 האנשים יפורסמו.

דוד מהרט: לא מי נבחר לעלות אלא מי הם האנשים שזכאותם נבחנת ואז המשפחה תוכל לדעת האם הזכאות של בן המשפחה שלה נבחנת או אולי הוא לא ברשימת ה-8,000.

דוד מהרט: הדבר השני.

דוד מהרט: אני חושב שהנושא של יהודי טיגרי הוא נושא שדורש דיון נפרד.

דוד מהרט: אדוני היושב ראש, חשוב שתקיים דיון כי יש טענות.

דוד מהרט: באופן אישי יש לי הרבה קרובי משפחה באזור הזה שבעבר כנראה לא היגרו לגונדר או לאדיס, אזורים שגם לא דוברים את שפתם ואף פעם לא נעשתה פעילות מרוכזת באזור הזה.

דוד מהרט: יש הרבה אנשים שיש להם קרובי משפחה.

דוד מהרט: אני חושב שהדבר הזה מאוד חשוב שיילקח בחשבון ויתקיים דיון ניפרד כשהוא לא בהחלטת הממשלה שהחליטה לבחון זכאות 9,200 אנשים.

דוד מהרט: הדבר האחרון.

דוד מהרט: אני הרבה שנים עוסק בנושא חינוך ואני חושב שבדיון הזה היה חסר קולו של משרד החינוך, לדעת מה ההיערכות שנעשית כדי לקלוט את התלמידים באופן מיטבי כי האוכלוסייה הזאת בתקופת תהליך השבה ליהדות, כאשר הילדים נדרשים ללמוד בבתי ספר דתיים.

דוד מהרט: אני חושב שזה דיון שכדאי לקיים אותו.

מסרשה דסה: תודה רבה אדוני היושב ראש.

מסרשה דסה: אני מצטרף לברכות.

מסרשה דסה: עליתי לפני שנה וחצי לאחר 22 שנות המתנה.

מסרשה דסה: אני נשוי עם ילד ואני עושה קורס בבית חולים קפלן ברחובות.

מסרשה דסה: יש לי שאלה.

מסרשה דסה: היינו חמש משפחות באתיופיה, סבא שלנו היה בפתח תקווה, אבל חמש המשפחות האלה, שלוש משפחות עלינו ושתיים נשארו שם.

מסרשה דסה: אני רוצה לדעת למי לפנות ברגע זה ולשאול למה הסבא שם והילדים שלו שם.

מסרשה דסה: אני רוצה לשמוע מה רשות האוכלוסין עושה.

מסרשה דסה: בתוך שבוע הם גילו שיש כ-200 אנשים, כך הם אמרו, אבל מה הם עושים.

מסרשה דסה: תודה.

שלומית אבינח: דוקטור, אתה השתתפת בדיון הקודם כאן וסיפרת את הסיפור שלך ואמרת שאשתך והבת שם.

שלומית אבינח: האם אתה קיבלת מידע מרשות האוכלוסין, האם פנית ויש לך ודאות שהבת שלך ואשתך עולים עכשיו במסגרת 2,000 העולים?

שלומית אבינח: האם יש לך תשובה?

שלומית אבינח: האם פנית וקיבלת מענה לגבי הבת והאישה?

מסרשה דסה: לא קיבלתי תשובה.

דוד ביטן: אנחנו נברר בשבילך ונקבל תשובה.

דוד ביטן: אם יש להם 70, יהיה להם 72.

דוד ביטן: מישהו רוצה לומר מילת סיכום?

דסטה גדי יברקן: אני רוצה.

דוד ביטן: אל תפתח לי נושאים חדשים.

דוד ביטן: כל פעם שאתה מדבר, אתה פותח נושא.

דסטה גדי יברקן: לכן אמרתי שכל העלייה הזאת נולדה בחטא ולא מתוך ציונות.

דסטה גדי יברקן: אני בא לומר שכדי לסיים את כל הרשימה של החלטת ממשלה ב-2015, לפומביות יש חשיבות.

דסטה גדי יברקן: צריך לפרסם את כל מי שהיה זכאי ונרשם, כל ה-9,000 אנשים, לפרסם אותם במיידי ומתוך ה-9,000 שהתפרסמו, ה-2,000 שייבחרו יפרסמו אותם.

דסטה גדי יברקן: כך אם נרצה לסגור את המחנות באדיס, אנשים לא ישבו שם סתם בלי שהם ידעו שהם עולים וזה ייתן שקט למשפחות כאן.

דסטה גדי יברקן: חשוב מאוד שזה ייעשה בצורה שקופה מאוד ולפי מי שנרשם ראשון ומי שיש לו זכאות.

דסטה גדי יברקן: אדם כזה, הוא הוא יעלה ולא יעלה בן של מי שעלה לפני שנתיים ומי שנרשם לפיי 20 שנים, הוא עדיין ימשיך להיות שם.

דוד ביטן: אני מודה שיש בעיה בזה שמדובר רק ב-2,000 אנשים.

דוד ביטן: יהיו בעיות שלא יהיה לנו פתרון.

דסטה גדי יברקן: אם נפרסם את ה-8,000 לא יהיו בעיות.

דוד ביטן: יצטרכו לפתור את זה בעליות הבאות.

דוד ביטן: כמו שאני מתרשם, אם לא יקבלו את החלטת הוועדה שמעלים את כולם והורסים את המחנות, העסק הזה לא יסתיים אף פעם.

דסטה גדי יברקן: נכון.

דסטה גדי יברקן: מסכים אתך.

דוד ביטן: כבר עכשיו אני שומע שיש אנשים שהיו במחנה וחזרו למקום מגוריהם וכל מיני טענות כאלה ואחרות של קרבת משפחה.

דוד ביטן: הממשלה עושה טעות בעניין הזה משיקולי תקציב.

דוד ביטן: הם יכולים לפנות את התקציב ולהעלות את כל ה-7,000 ולהרוס את המחנות.

דוד ביטן: זה לא יסיים את העניין אבל זה יחסל את הבעיה.

דוד ביטן: לכן הם עושים טעות גדולה.

דסטה גדי יברקן: נכון.

דסטה גדי יברקן: דרך אגב, זו גם דעתו של ראש הממשלה.

דוד ביטן: הוא ראש הממשלה, למה הוא לא מביא את זה להחלטה?

דסטה גדי יברקן: אני מסכים.

דסטה גדי יברקן: צריך לעשות את זה.

דסטה גדי יברקן: צריך להעלות את כל ה-8,000 בבת אחת ואז סוגרים את הנושא שם ומפעילים את חוק השבות.

דוד ביטן: חבל.

דוד ביטן: היינו מעלים את כולם עד אמצע 2021 ואז נהרוס את המחנות כטי אחרת כל שנתיים נהיה באותה בעיה.

דסטה גדי יברקן: נכון.

דסטה גדי יברקן: אם בסיכום תוכל להכניס את זה.

שלומית אבינח: הישיבה הבאה תתקיים ב4 בנובמבר.

דסטה גדי יברקן: אם בסיכום תוכל לקבוע שמשרד הפנים יפרסם את הרשימה על פי החלטת הממשלה מ-2015, את כל ה-8,000 ומתוך ה-8,000 את ה-2,000 שייבחרו.

דוד ביטן: זה לא 8,000 אלא 7,000.

דוד ביטן: רק מאלה ייבחרו 2,000.

דוד ביטן: אתה חושב שהם ילכו מעבר לרשימות?

דסטה גדי יברקן: לא.

דסטה גדי יברקן: החלטת הממשלה מ-2015, יפרסמו את הרשימה השמית.

אברהם נגוסה: צריך לבדוק לפי החלטות הממשלה.

אברהם נגוסה: בלי הבדיקה הם לא יעשו את זה.

דוד ביטן: בסדר.

דוד ביטן: תודה רבה.

דוד ביטן: הישיבה נעולה.